Αυτοκτονία 14χρονου - ΓΓ του υπουργείου Παιδείας: Αν υπάρχει η παραμικρή ευθύνη για εκφοβισμό εντός του σχολείου θα αποδοθεί - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 06/07/2022 | 22:13\nΟ ΓΓ του υπουργείου παιδείας, Αλέξανδρος Κόπτσης, βρέθηκε την Πέμπτη, 19 Μαΐου, στο 54ο Γυμνάσιο Αθηνών – το σχολείο του 14χρονου Μάκη που έδωσε τέλος στη ζωή του το Σάββατο, 14 Μαΐου. Ο κ. Κόπτσης, συναντήθηκε με τους συμμαθητές του 14χρονου και μίλησε, στην εκπομπή Μέρα μεσημέρι με τη Μάριον στο Open για την επίσκεψή του εκεί.\nΌσον αφορά στα όσα έχουν γραφτεί περί σχολικού εκφοβισμού στο σχολείο, ο ΓΓ του υπουργείου παιδείας ανέφερε ότι «μιλήσαμε για πολλή ώρα με τους συμμαθητές και τους εκπαιδευτικούς του Μάκη. Θέλαμε να δούμε τη λειτουργία και τα προβλήματα του σχολείου, και τον τρόπο που θα μπορούσαν αυτά να ξεπεραστούν με τη βοήθεια του υπουργείου».\nΔεν υπήρχε καμία καταγγελία για σχολικό εκφοβισμό\nΗ Μάριον Μιχελιδάκη ρώτησε τον κ. Κόπτση αν το υπουργείο ήταν ενήμερο για τα όσα, σύμφωνα με το ρεπορτάζ, συνέβαιναν στο σχολείο, και για τα οποία είχαν προηγηθεί μηνύσεις, εξώδικα και ιδιαίτερη ανησυχία, από μέρους κάποιων γονιών, καθώς τα παιδιά τους έπεφταν θύματα bullying. «Ούτε προφορικά, ούτε γραπτά, δεν υπήρχε καμία καταγγελία. Το υπουργείο δεν γνώριζε τίποτα γιατί δεν υπήρχε κάποια αναφορά. Σήμερα ο σύλλογος διδασκόντων και η διεύθυνση του σχολείου συνεχίζει την ίδια ενημέρωση, ότι το περιστατικό (με την αυτοχειρία του Μάκη) δε συνδέεται με άλλο περιστατικό βίας. Το σχολείο αρνείται ότι υπάρχει θέμα εκφοβισμού, αλλά εμείς δε θα πούμε τίποτα περισσότερο μέχρι να βγουν τα πορίσματα. Είμαστε πάρα πολύ προσεκτικοί. Αν υπάρχει η παραμικρή ευθύνη για εκφοβισμό εντός του χώρου του σχολείου, θα αποδοθεί στους υπεύθυνους».\nΤέλος, ο κ. Κόπτσης αναφέρθηκε και στις κινήσεις που έχει κάνει το υπουργείο προκειμένου να εξαλειφθεί το φαινόμενο της βίας στα σχολεία. «Εδώ και δυόμισι χρόνια τα υπουργείο εφαρμόζει πλήθος ενεργειών, έχει θεσμοθετήσει τους συμβούλους σχολικής ζωής που είναι υπεύθυνοι ακριβώς για τέτοια περιστατικά. Μέσα από τα εργαστήρια δεξιοτήτων έχουμε περάσει σχετικές θεματικές. Και τα καινούργια προγράμματα σπουδών που ήδη εφαρμόζονται πιλοτικά, ασχολούνται με τα δικαιώματα του παιδιού και τον σεβασμό του άλλου ώστε να εξαλειφθούν τέτοια φαινόμενα. Μόνο φέτος έχουμε διορίσει 1.100 κοινωνικούς λειτουργούς και ψυχολόγους οι οποίοι, κάθε εβδομάδα, επισκέπτονται σχολεία. Και σε αυτό το σχολείο υπάρχει ψυχολόγος και είμαστε έτοιμοι να εκπονήσουμε μία δομή η οποία θα διαπερνά όλη τη σχολική κοινότητα και θα έχει να κάνει με την πρόληψη και την αντιμετώπιση της βίας», είπε.\n«Τσουνάμι» καταγγελιών για περιστατικά bullying στο σχολείο του\nΔεκάδες ερωτηματικά έχουν προκύψει για τα αίτια που οδήγησαν τον 14χρονο σε αυτοκτονία, στο σπίτι του στον Κολωνό. Το 14χρονο αγόρι βρέθηκε απαγχονισμένο στο σπίτι του τα ξημερώματα του περασμένου Σαββάτου και οι έρευνες για τα ακριβή αίτια του θανάτου συνεχίζονται την ώρα που οι καταγγελίες για έξαρση του bullying και της βίας των ανηλίκων πληθαίνουν.\nΟ κύκλος των καταθέσεων συνεχίζεται σήμερα, Πέμπτη με την κατάθεση της μητέρας η οποία βρήκε νεκρό το παιδί της, συμμαθητών του καθώς και του προπονητή του. Ήδη, έχουν καταθέσει ο πατέρας, ο αδερφός και ο διευθυντής του σχολείου του 14χρονου καθώς και το πλήρωμα της Άμεσης Δράσης που έφτασε στο σημείο και παρέλαβε το νεκρό παιδί. Παράλληλα, η Δίωξη Ηλεκτρονικού Εγκλήματος ελέγχει το λάπτοπ του αγοριού, το οποίο ενδεχομένως να δώσει απαντήσεις για το εάν προχώρησε σε μια τέτοια πράξη λόγω εκφοβισμού ή του «Blackout Challenge» στο Tik Tok.\nΟ Γιώργος Καλλιακμάνης Πρόεδρος Αστυνομικών Υπαλλήλων Νοτιοανατολικής Αττικής και ο Θεόδωρος Τσούχλος Πρόεδρος ΟΛΜΕ μίλησαν για το «τσουνάμι» καταγγελιών για περιστατικά βίας και bullying στο σχολείο του 14χρονου, λίγες μέρες μετά την αυτοκτονία του. Όπως είπε ο κ. Καλλιακμάνης «δεν ανοίγουν πολύ εύκολα τα στόματα και δεν μιλάνε ούτε οι γονείς ούτε οι καθηγητές». Ο κ. Καλλιακμάνης διερωτήθηκε γιατί δεν ενημερώνεται η Αστυνομία, ώστε να προλάβουν κάποια τέτοια τραγικά περιστατικά. Όπως είπε, πολλά παιδιά έχουν φτάσει σε σημείο λόγω φόβου να αναρωτιούνται αν πρέπει να έχουν πάνω τους μαχαίρια ή σπρέι πιπεριού για να προστατευτούν, σε περίπτωση που δεχτούν επίθεση. «Είναι ένα φαινόμενο που θέλει συνολική αντιμετώπιση. Ξεκινάει από την οικογένεια και συνεχίζεται στο σχολείο», σημείωσε.\nΟ κ Τσουχλός ανέφερε ότι η ευθύνη δεν είναι μόνο των εκπαιδευτικών και μίλησε για ευθύνη του κράτους και του υπουργείου Παιδείας. Όπως είπε, όταν τα κρούσματα βίας πέρσι τον Δεκέμβριο είχαν φτάσει σε υψηλό επίπεδο, είχαν ζητήσει συνάντηση με την υπουργό Παιδείας, η οποία δεν έγινε ποτέ. «Οφείλουμε να αναζητήσουμε την αλήθεια σε αυτή την περίπτωση και αναλόγως να πράξουμε», είπε.\nΣυμμαθητές του παιδιού τόνισαν ότι ο 14χρονος είχε δεχθεί bullying ακόμα και εντός της σχολικής αίθουσας και ότι τις τελευταίες ημέρες ήταν ιδιαίτερα στενοχωρημένος, αλλά αρνούνταν να δείξει τα συναισθήματά του, αναφέρει η ΕΡΤ. Παραδέχθηκαν ότι γνώριζαν το παιχνίδι πρόκλησης «Blackout Challenge» αλλά θεωρούν ότι ο συμμαθητής τους δεν θα έμπλεκε με αυτό.\n«Βγαίνοντας από το σχολείο την Παρασκευή (σ.σ. την ημέρα της αυτοκτονίας), για να κάνουν την πλάκα τους, δεν ξέρω, τον κυνηγούσαν και του πετούσαν νεράντζια (...). Το παιδί αυτό ήταν πάρα πολύ καλό, δεν πείραζε, δεν έκανε κρυφά πράγματα να τον έχουν άχτι. Ήταν ήρεμος. Δεν ήταν ούτε η πρώτη ούτε η δεύτερη φορά που δέχθηκε bullying. Έχει δεχτεί και στο σχολείο και έξω από αυτό» δήλωσε φίλος του 14χρονου στο Mega, χθες, Δευτέρα. Παράλληλα, ο ίδιος δήλωσε σίγουρος πως ο 14χρονος είχε μιλήσει για τις καταστάσεις που βίωνε στους δασκάλους του, οι οποίοι, όπως λέει, «δεν έκαναν τίποτα».\nΣτο φως νέες καταγγελίες για τον τρόπο λειτουργίας του σχολείου του μαθητή\n«Όσοι μαθητές έχουν παραβατική συμπεριφορά αλλάζουν για λίγους μήνες σχολείο και επιστρέφουν», συμπλήρωσε. «Τον κλώτσαγαν, του πέταγαν νεράντζια. Οι καθηγητές το έβλεπαν και δεν έκαναν τίποτα. Το παιδί δεν είχε κάτι, ήταν μία χαρά, δεν ξέρω γιατί του έκαναν όλα αυτά», δήλωσε ένας μαθητής του σχολείου.\nTags Αυτοκτονία, Σχολείο, Bullying, Υπουργείο Παιδείας, 14χρονος, Απαγχονισμός


Ταξιδια Στα Ιερα Τεμενη - Ξενη λογοτεχνια (BKS.0976500)\nΑρχική > Βιβλία > Πεζογραφία > ΤΑΞΙΔΙΑ ΣΤΑ ΙΕΡΑ ΤΕΜΕΝΗ\nΜΠΑΡΤΟΝ ΡΙΤΣΑΡΝΤ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΜΠΑΡΤΟΝ ΡΙΤΣΑΡΝΤ\nΜΕΔΙΝΑ ΜΕΚΚΑ 1853\nΤο βιβλίο του, το οποίο κυκλοφόρησε το 1855, προκάλεσε έντονες αντιδράσεις. Το γεγονός ότι μεταμφιέστηκε σε Μουσουλμάνο σόκαρε τη βικτωριανή Αγγλία και ο συγγραφέας κατηγορήθηκε ότι διέπραξε ύβρη υιοθετώντας το Ισλάμ. Αν και παραγνωρισμένος στην εποχή του λόγω της αντισυμβατικότητας του χαρακτήρα του, οι σύγχρονοι ιστορικοί τείνουν πλέον να ξανανακαλύπτουν τον Μπέρτον και να αναγνωρίζουν την αξία του. Η ιδιαιτερότητα του κειμένου του έγκειται ακριβώς στο ότι δεν πρόκειται για μια απλή παρατήρηση με επίδειξη κάποιας αλαζονείας προς τους τοπικούς πληθυσμούς που χαρακτήριζε τους 'Αγγλους εξερευνητές της εποχής. Αντίθετα, ο συγγραφέας βιώνει ο ίδιος αυτά τα οποία περιγράφει και προσπαθεί να τα κατανοήσει αντί να κρίνει τη διαφορετικότητά τους. Ο τρόπος που απεικονίζει την αραβική ζωή και τα έθιμά της, καθώς και η βαθιά γνώση για τις σημιτικές ιδέες, του δίνουν μια διαχρονική ιστορική αξία.\nΤΑΞΙΔΙΑ ΣΤΑ ΙΕΡΑ ΤΕΜΕΝΗ (BKS.0976500)\nΤΑΞΙΔΙΑ ΣΤΑ ΙΕΡΑ ΤΕΜΕΝΗ BKS.0976500 BKS.0976500 ΜΠΑΡΤΟΝ ΡΙΤΣΑΡΝΤ ΜΠΑΡΤΟΝ ΡΙΤΣΑΡΝΤ ΞΕΝΗ ΛΟΓΟΤΕΧΝΙΑ Κατηγορία: ΞΕΝΗ ΛΟΓΟΤΕΧΝΙΑ •ΜΠΑΡΤΟΝ ΡΙΤΣΑΡΝΤ στην κατηγορία ΞΕΝΗ ΛΟΓΟΤΕΧΝΙΑ ISBN: 978-960-99067-2-2Συγγραφέας: ΜΠΑΡΤΟΝ ΡΙΤΣΑΡΝΤΕκδοτικός οίκος: ΑΣΒΟΣΜετάφραση: ΚΑΛΟΦΩΛΙΑΣ ΑΛΕΞΗΣΣελίδες: 250Ημερομηνία Έκδοσης: Ιούλιος 2010ΜΕΔΙΝΑ ΜΕΚΚΑ 1853 Τον Απρίλιο του 1853 ο Ρίτσαρντ Φ. Μπέρτον ξεκίνησε μεταμφιεσμένος σε Αφγανό δερβίση το ταξίδι του για τις απαγορευμένες πόλεις της Μεδίνας και της Μέκκας. Στόχος του ήταν να αφομοιωθεί με τους ντόπιους προσκυνητές και να καταφέρει να φτάσει στον προορισμό του χωρίς να αντιληφθεί κανείς την πραγματική ταυτότητά του. Παράλληλα ήθελε να καταγράψει τα ήθη και τα έθιμα των τοπικών πληθυσμών και να προσφέρει στο Δυτικό κόσμο ένα "προσωπικό αφήγημα" των εμπειριών του καθώς "το προσωπικό είναι αυτό που ενδιαφέρει την ανθρωπότητα".Το βιβλίο του, το οποίο κυκλοφόρησε το 1855, προκάλεσε έντονες αντιδράσεις. Το γεγονός ότι μεταμφιέστηκε σε Μουσουλμάνο σόκαρε τη βικτωριανή Αγγλία και ο συγγραφέας κατηγορήθηκε ότι διέπραξε ύβρη υιοθετώντας το Ισλάμ. Αν και παραγνωρισμένος στην εποχή του λόγω της αντισυμβατικότητας του χαρακτήρα του, οι σύγχρονοι ιστορικοί τείνουν πλέον να ξανανακαλύπτουν τον Μπέρτον και να αναγνωρίζουν την αξία του. Η ιδιαιτερότητα του κειμένου του έγκειται ακριβώς στο ότι δεν πρόκειται για μια απλή παρατήρηση με επίδειξη κάποιας αλαζονείας προς τους τοπικούς πληθυσμούς που χαρακτήριζε τους 'Αγγλους εξερευνητές της εποχής. Αντίθετα, ο συγγραφέας βιώνει ο ίδιος αυτά τα οποία περιγράφει και προσπαθεί να τα κατανοήσει αντί να κρίνει τη διαφορετικότητά τους. Ο τρόπος που απεικονίζει την αραβική ζωή και τα έθιμά της, καθώς και η βαθιά γνώση για τις σημιτικές ιδέες, του δίνουν μια διαχρονική ιστορική αξία. ΤΑΞΙΔΙΑ ΣΤΑ ΙΕΡΑ ΤΕΜΕΝΗ


Modern Father: 08/01/2015 - 09/01/2015\nΚύρηγμα Εσπερινου της Κοιμήσεως της Θεοτόκου ι.μονη Κοιλάδος 2015\nΚοιμησις της Αγίας Μητρός του Θεού ημών Δεκαπενταύγουστος 2015\nκαθε Θεομητορική ευλογία στους ορθοδόξους Χριστιανους που εορτάζουν την πάνσεπτον Σωρόν της Μητρός του Θεού που κείτεται εν τη κλίνη του αποχαιρετισμού που τελικώς έμεινεν αδειανή καθότι η Παναγία μετέστη προς την Ζωήν!\nτην παρέλαβεν ο Υιός της, την ψυχή Της, και την οδηγησε εις τα του Παραδείσου σκηνώματα, κανεις δεν μπορεί να πει οτι πέθανε εκεινη που εμεινε εις την Ζωή αιώνια. και μετά τρεις μέρες απο την κηδεια της επήγαν να την προσκυνήσουν οι μαθητές και πρώτοι Χριστιανοί και ευρήκαν τάφον κενό, ολα εκει εκτός του αγίου Σώματος της! μετετέθη εις τα ουράνια! επήγε εις τα του παραδεισου σκηνώματα το σώμα με την ψυχή συνυπάρχει στη χάρη του Υιου Της!\nο Χριστός εδέχθη την μητέραν του εις αντίδοσιν της διακονίας της σωτηρίας του Ανθρώπου, εκεινη του έδωσε το σώμα του ανθρώπου, και ο Θεάνθρωπος έδωσε την θεσιν την αρμόζουσαν εις του παραδείσου τρυφίν να εντρυφά η Παναγία!\nαλλά αδελφοί μου είμαστε άξιοι αυτής της ευλογίας? είμεθα άξιοι να εχουμε την χαρην του Υιού της? να είμεθα εμπλεοι των ευλογιών της? λογω της ασεβείας και της αποστασίας μας προς τον Υιόν της αλλά και προς την Παναγίαν Δέσποινα! μακαρι αδελφοί μου να διορθωθούμε να μην την πικραίνουμε πολλώ δε μαλλον να μην την υβρίζουμε εμεις τα παιδιά της!\nΛειτουργική Διακονια υπολοιπον Αυγούστου 2015:\nΣαββάτο 15 Αυγούστου ε.ε. , ορθρος και ΠΑνηγυρική θ.Λειτουργία εν Παρεκκλησίω Παναγίτσας Φούρνων 7 με 9.45 π.μ..\nΚυριακή 16 Αυγούστου ε.ε., όρθρος και θεια Λειτουργία στην ενορία της Κοιλάδος.\nΣαββάτο 22 Αυγούστου ε.ε., ορθρος και θ.λ. εις ι.Ναό Παναγίτσας Φούρνων.\nΚυριακή 23 Αυγούστου ε.ε., ορθρος και θ.λ. εις ι.Μητρ.Ναόν τιμίου Προδρόμου Κρανιδίου.\nΠέμπτη 27 Αυγούστου ε.ε. εις το ενοριακό Παρεκκλήσιον Φούρνων, Παναγίτσαν, και περι ωραν 7ην απογευματινήν θα ψαλλει ακολουθία και αναγνωσις ευχης του αγίου Φανουρίου δια τους προσφερόμενους άρτους του Αγίου ΦΑΝΟΥΡΊΟΥ.\nΠαρασκευή 28 Αυγούστου ε.ε. και περι ωραν 7ην απογευματινην θα ψαλλει ο Πανηγυρικός εσπερινός εις το παρεκκλήσιον του αγίου Ιωάννου εις θέσιν Λαμπαγεννά Φούρνων.\nΣαββάτο 29 Αυγούστου ε.ε. και περι ώραν 7ην πρωινήν θα τελεσθεί ο όρθρος και η παν.θ.Λειτουργία επι τη μνημη της Αποτομής του Τιμίου Προδρόμου εις το ως ανω εορτάζων Εξωκκλήσιον.\nΚυριακή 30 Αυγούστου ε.ε., όρθρος και θ.λ. εις ιερό Ναόν Ταξιαρχών Φούρνων 7 με 9.45 π.μ..\n+π.Ιερόθεος, Εφημέριος-Ιεροκήρυξ εν Ερμιονίδι


Τo Σάμαλι είναι το μοναδικό γλυκό που το πουλούσαν πλανώδιοι Σμυρνιοί οι οποίοι τότε έκαναν ολόκληρες περιουσίες απ αυτό!Το σιρόπι του θέλει μαστοριά για να πετύχει και αν και απλό υπάρχει πιθανότητα αντί για Σάμαλι να μας βγεί Ραβανί. Μαζί βήμα - βήμα θα φτιάξουμε Σάμαλι Πολίτικο κέρασμα απο την Μαρία της ομάδας του Lesvoskitchen\nΛεμονάπιδα, μοσχοάπιδα, μουτζουρίτες (στην τοπική διάλεκτο μτζουρίτες). Έτσι αναζητούν οι ντόπιες νοικοκυρές τα αχλάδια τα οποία είναι κατάλληλα για γλυκό και είναι συνήθως μικρά και όχι πολύ γινωμένα. Σε χωριά όπως το Αμπελικό οι αχλαδιές φιγουράρουν ανάμεσα σε αυλές αλλά και σε χωράφια ή πευκόφυτες περιοχές με τους πράσινους γλυκούς καρπούς τους να σε προκαλούν να τους γευτείς. Αποτελούν ένα ακόμη γευστικό δώρο της φύσης η οποία το καλοκαίρι αφθονεί ίσως στο μέγιστο βαθμό. Μυρωδάτα, φρεσκοκομμένα και ζουμερά αλλά και καλοπλυμένα στα κρυστάλλινα νερά που τρέχουν σε αφθονία από τις πετρόκτιστες βρύσες του χωριού και κατευθείαν στην κουζίνα για να φτιάξουμε το λαχταριστό γλυκό του κουταλιού που λατρεύουν μικροί και μεγάλοι καθοδηγούμενοι από την έμπειρη νοικοκυρά του χωριού κ. Ειρήνη η οποί ακολουθεί πιστά την παράδοση σε κάθε γευστικό δημιούργημα της....\nΕίναι από τα πιο αγαπημένα καλοκαιρινά φρούτα. Ωστόσο ο χρόνος που αντιστοιχεί στην κατανάλωση του είναι πολύ περιορισμένος γι αυτό πρέπει να το εκμεταλλευτούμε όσο περισσότερο και γρηγορότερα γίνεται. Βερίκοκο λοιπόν αγαπημένο και λαχταριστό. Με τη φυσική γλύκα του αλλά και μπόλικη έξτρα ζάχαρη ακολουθώντας μία ακόμη παραδοσιακή οδό το απολαμβάνουμε ως γλυκό του κουταλιού όλο το χρόνο. Η διαδικασία παρασκευής του όμως πρέπει να γίνει όσο ο πορτοκαλί καρπός φιγουράρει είτε στα αντίστοιχα δέντρα της αυλής είτε σε καφάσια στο μανάβικο της γειτονιάς…\nΟ Μάιος θεωρείται δικαιολογημένα ως ένας από τους πλέον ευλογημένους μήνες εμπλουτίζοντας την ντόπια γαστρονομία με συνταγές φαγητών και γλυκών βασισμένες σε πρώτες ύλες που αφθονούν κατά τη διάρκεια του. Μία εξ αυτών κρύβει λες μέσα της τη γλύκα όλου του κόσμου βασισμένη σε ένα υλικό που εκ πρώτης δεν θα πίστευε κανείς ότι θα μπορούσε να μετατραπεί σε ένα από τα νοστιμότερα γλυκά του κουταλιού. Η αλήθεια είναι ότι το καρυδάκι είναι μία δημοφιλή επιλογή που υπερισχύει αρκετά συχνά σε κεράσματα, καλέσματα και γενικά σε φάσεις γιορτινές. Οι γιαγιάδες μας γαλούχησαν με το άρωμα του εμείς πάλι κρατώντας στα κιτάπια μας σαν φυλαχτό τη συνταγή τη βγάζουμε από το συρτάρι κάθε χρόνο τέτοια εποχή θέλοντας να εκμεταλλευτούμε και μεις με τη σειρά μας όλη την ευωδιά και την πλούσια γεύση δεμένη με ζάχαρη και μοσχοκάρυδο του φρέσκου πράσινου καρυδιού. Προσοχή όμως: η συγκομιδή για να πετύχει το γλυκάκι μας γίνεται μέχρι 2 εβδομάδες πριν το τέλος του Μαγιού γιατί μετά ο καρπός μεστώνει και γίνεται ξύλο με αποτέλεσμα να μην μπορεί να χρησιμοποιηθεί για το συγκεκριμένο σκοπό.\nΟ χαλβάς της...Κυβέλης\nΕίναι ένα από τα γλυκά που αποπνέουν παράδοση ενώ η διαδικασία παρασκευής του δεν κρατάει παρά ελάχιστα λεπτά. Γρήγορος, εύκολος και πάντα καλοδεχούμενος ο σιμιγδαλένιος χαλβάς είναι η καλύτερη λύση για τις στιγμές που η επιθυμία για γλυκό κυριεύει τη σκέψη ενώ η πλούσια γεύση του κάνει τον ουρανίσκο να παραλληρεί. Οι παραλλαγές που υπάρχουν σε συνταγές σχετικά με το χαλβά είναι πολλές. Εμείς διαλέξαμε αυτήν της φίλης Κυβέλης. Με λίγη φαντασία και μπόλικη μαεστρία το "παραδοσιακό" συναντά τη διαφορετικότητα δημιουργώντας ένα μοναδικό αποτέλεσμα. Ένα κομμάτι σπιτικού παραδοσιακού χαλβά είναι ότι καλύτερο για κέρασμα όσον αφορά τις ξαφνικές και μη επισκέψεις ενώ κανένας δεν λέει "όχι" σε ένα κομμάτι ακόμα...\nΟρνός (αρσενικό σύκο)\nΟρνός. Αγουρο αρσενικό σύκο που δεν ωριμάζει και δεν τρώγεται .Τώρα είναι η κατάλληλη εποχή για να τους μαζέψουμε και να κάνουμε γλυκάκι.Αν λοιπόν αυτήν την εποχή, εντοπίσετε στην εξοχή καμιά συκιά γεμάτη πράσινα σφιχτά συκαλάκια, είναι τα κατάλληλα για να φτιάξετε γλυκό του κουταλιού.\nΟρνός γλυκό (συκαλάκι)\nΉρθε η ώρα να εκμεταλλευτούμε τους ορνούς κοινώς τα πρώιμα "ανώριμα" σύκα που όταν σμιλευτούν με ζάχαρη και άλλα υλικά δίνουν ίσως ένα από τα πιο λαχταριστά γλυκά του κουταλιού...\nΤριαντάφυλλο γλυκό (κ.Μαρίας)\nΤώρα είναι η ώρα για γλυκό τριαντάφυλλο!Γλυκό γίνονται μόνο τα εκατόφυλλα τριαντάφυλλα, τα οποία αν είναι δυνατόν, να μην είναι ραντισμένα! Τα εκατόφυλλα τριαντάφυλλα έχουν υπέροχο χρώμα και μοναδικό άρωμα.\nΓλυκό κολοκύθι "Κουφέτο"\nΤο κουφέτο όπως προδίδει και τ’ όνομά του προσφέρεται στους γάμους φτιάχνεται από κολοκύθα.\nΤο σπίτι θα μυρίσει και πάλι παράδοση. Θρεπτικό φρέσκο γάλα η πρώτη ύλη για την αγαπημένη μικρών και μεγάλων λαχταριστή γαλατόπιτα. Οι γυναίκες του Αγροτουριστικού Συνεταιρισμού Παρακοίλων μεγαλουργούν και πάλι.\nΤα γεμάτα - αμυγδαλωτά του γάμου\nΤα γεμάτα ήταν και εξακολουθούν να είναι τα γλυκά των αρραβώνων, που προσφέρονται από τη νύφη στην πεθερά για να κεραστούν οι καλεσμένοι.\nΤηγανίτες με ρετσέλι.\nΤο φθινόπωρο είναι η κατάλληλη εποχή για τις "καλονοικοκυράδες" και γνώστριες της λεσβιακής παραδοσιακής κουζίνας να ξεκινήσουν να εκμεταλλεύονται τα σύκα του τόπου μας.\nΟ Μυζηθροχαλβάς είναι ένα είδος «τραχανά».Τον φτιάχνεις και τον διατηρείς σε βάζα. Με βάση αυτόν τον τραχανά, ετοιμάζεις στη στιγμή έναν εντελώς διαφορετικό χαλβά, για να κεράσεις στις ξαφνικές επισκέψεις, αλλά και όταν θέλεις να απολαύσεις ένα πολύ νόστιμο, εύκολο και θρεπτικό γλυκό!


Την Πέμπτη το μίτινγκ | Onsports.gr\nhome ΠοδόσφαιροSuper LeagueΤην Πέμπτη το μίτινγκ Κοινοποιήστε\nΤην Πέμπτη το μίτινγκ Συντάκτης: Onsports Team\nΔημοσίευση: Τετάρτη, 20 Ιουλίου 2011 21.17\nΑν και η συνάντηση των Φερέιρα, Γόντικα και Σαμαρά ήταν προγραμματισμένη για την Τετάρτη, πήρε μετάθεση για την επομένη.\tΟ Πορτογάλος προπονητής θα συναντήσει αύριο, Πέμπτη, τους Δημήτρη Γόντικα και Γιάννη Σαμαρά προκειμένου να γίνει μια εφ όλης της ύλης κουβέντα. Αυτή θα αφορά κατά κύριο λόγο το μεταγραφικό πλάνο, αλλά και τις αποχωρήσεις παικτών του υπάρχοντος ρόστερ, ενώ ο Φερέιρα θα ενημερώσει τον προεδρεύοντα αντιπρόεδρο και τον σύμβουλο της ΠΑΕ για το πώς κύλησε η προετοιμασία στο Κίτσμπουελ. Ο Πορτογάλος τεχνικός θα θέσει στο τραπέζι τις περιπτώσεις των παικτών που δεν υπολογίζει, όπως είναι ο Σεϊταρίδης, ο Πλεσί, ενώ θα συζητηθεί και η περίπτωση του Μπουμσόνγκ, τον οποίο οι «πράσινοι» θέλουν να πουλήσουν, αλλά δεν έχουν βρει ομάδα.\n«Ντεμπούτο» για Τοτσέ και Κουίνσι\nΑφού πέρασαν από εργομετρικές εξετάσεις το πρωί της Τετάρτης, οι νεοαποκτηθέντες Κουίνσι και Τοτσέ συμμετείχαν το απόγευμα στην προπόνηση του τριφυλλιού και μάλιστα αγωνίστηκαν και στο δίτερμα. Οπως γίνεται εύκολα αντιληπτό, βέβαια, κανείς εκ των δύο δεν πρόκειται να παίξει στο αυριανό φιλικό με τον Ατρόμητο στο Περιστέρι (21.00), το οποίο οι φίλοι του Παναθηναϊκού μπορούν να παρακολουθήσουν διά ζώσης (Θύρα 1 του γηπέδου, 15 ευρώ η τιμή του εισιτηρίου).\tΚατηγορία: Super League


Χρήστος Ζευκλής: Να τεθούν σε καραντίνα τα χωριά Δαμασκηνιά και Δραγάσια | Grevenamedia.gr - 24 ώρες Τοπικές ειδήσεις Δυτ Μακεδονίας\n16 Μαρ, 2020 Δυτ. Μακεδονία, Ειδήσεις, Κοζάνη 0\nΟ δήμαρχος Βοϊου, κ. Χρήστος Ζευκλής περιγράφει την κινητικότητα που έχει προκαλέσει ο κορωνοϊός. Τα χωριά Δαμασκηνιά και Δραγάσια της περιφέρειας Μακεδονίας να τεθούν σε καραντίνα αιτείται ο κ. Ζευκλής την ίδια στιγμή που προετοιμάζεται μηχανισμός τροφοδοσίας των χωριών με τρόφιμα και φάρμακα δεδομένου ότι τα κρούσματα έφτασαν τα 10 στους 60 κάτοικους που μένουν εκεί συνολικά.\nΠροηγούμενο Κορωνοϊός και φάρμακα: Τι πρότεινε ο Τσιόδρας για αντιφλεγμονώδη και παρακεταμόλες\nΕπόμενο Κοροναϊός: Κραυγή αγωνίας από τους κατοίκους στην Καστοριά – Έκκληση να τεθεί η πόλη σε καραντίνα


Γενικά - Ταξίδι στην κεντρική και νότια Αμερική | Σελίδα 3 | Travelstories\nΠεριοδικό Forum > Αναζήτηση πληροφοριών για προορισμούς > Κεντρική & Νότια Αμερική >\nΣυζήτηση στο φόρουμ 'Κεντρική & Νότια Αμερική' που ξεκίνησε από το μέλος zoe_kar, στις 24 Φεβρουαρίου 2017.\nΣτη θέση σου θα έκοβα ολίγον από Βολιβία για να το δώσω στο Περού. Από παγετώνες, έχει δυο εκπληκτικούς στο ΠΕρού (με φανταστικά τρεκ) και θα έβαζα βέβαια και το Περίτο Μορένο στην Αργεντινή (με πρόσβαση από τη Χιλή). Από Παταγονία μόνο το -εξαιρετικό- Torres del Paine και όντως 5 μέρες για το Νησί με λίγο τρέξιμο τα προλαβαίνεις όλα.\nYorgos, 10 Φεβρουαρίου 2019\nSassenach77 likes this.\nHello. Ειλικρινά δεν έχω ιδέα σε ποιο thread πρέπει να υποβάλω το ερώτημα μου αλλά θα δοκιμάσω εδώ την τύχη μου καθώς συμμετέχει και ο πάντα πρόθυμος να απαντήσει Yorgos. Μπελιζ ή Belize η μετακίνηση μεταξύ τον νησιών της χώρας αλλά και της πρωτεύουσας πως είναι ενδεδειγμένη να γίνεται ? Ferry, πρακτορείο, πιρόγα ? Το ίδιο ακριβώς ερώτημα έχω και για Μπαχάμες ή Bahamas. Μάλλον δεν βγάζει νόημα η παραμονή σε ένα μόνο νησί του συμπλέγματος οπότε πως παίζεις καλύτερη μπαλίτσα ;\nHighFidelity, 23 Ιουλίου 2019\nHighFidelity said: ↑\nΕδώ πάντα πρόθυμος!\nΜπελιζε έχει πλοίο ανάμεσα στα βασικά.\nΓια Μπαχάμες δεν ξέρω.\nYorgos, 23 Ιουλίου 2019\nHighFidelity likes this.\nΜπελιζ ή Belize η μετακίνηση μεταξύ τον νησιών της χώρας αλλά και της πρωτεύουσας πως είναι ενδεδειγμένη να γίνεται ?\nΥπάρχει στάνταρ δρομολόγιο φέρυ από Μπελίζ σιτι προς τα βασικά τουριστικά νησιά, Caulker και Ambergris που έχουν ενοικιαζόμενα για να μείνεις.\nΚάποια άλλα νησιά-ατόλες πχ τα Turneffe, μπορείς να τα επισκεφτείς σαν ολοήμερη από το μέρος που θα μένεις, εκτός αν κλείσεις διανυκτέρευση εκεί (που είναι πανάκριβη) γιατί πέρα από το ριζορτ δεν έχει κάτι άλλο για διαμονή.\nΑπό τα Caulker και Ambergris μπορείς να πας σε αρκετά μέρη (Shark and Ray alley, Blue hole και Turneffe) πάντα σαν ολοήμερη για σνόρκελ ή κατάδυση.\nΣε κάποια από τα νοτιότερα νησιά (π.χ. ατόλη Glover's) τότε που πήγα εγώ πήγαινες από Dangriga και Placencia φαντάζομαι ακόμα έτσι θα'ναι αφού η απόσταση είναι μεγάλη. Πάλι σε ολοήμερη εκτός αν μένεις στο ριζορτ του νησιού.\ngo2dbeach, 23 Ιουλίου 2019\nΜανολης Γκ., HighFidelity and psilos3 like this.\nΣας ευχαριστώ πάρα πολύ και τους δύο σας ! Δεδομένου ότι το αεροδρόμιο είναι στην πόλη του Belize (που δεν είναι η πρωτεύουσα όπως διαβάζω) θα πρότεινες να μείνω εκεί και να δοκιμάσω μονοήμερες εκδρομές από εκεί είτε στην υπόλοιπη ηπειρωτική χώρα (Dangriga και Placencia) είτε στις νησάρες Turneffe και Ambergris ? Μήπως έχεις και κάποια ιδέα για κάνα local agency να μπω μέσα να ψάξω εκδρομές (και κυρίως τιμές) ? Για μέσα Σεπτέμβρη που θα πάω να πάρω ομπρέλα ή αρβύλες ?\nΤέλος για τη φάση να αναφέρω ότι η φωτογραφία από Blue Hole είναι από τα πιο εντυπωσιακά landscapes που έχω δει στη ζωή μου, το επιβεβαιώνετε ? Θα είναι σαν την τριπλέτα Τζόνσον, Φριντέτ, Καλάθη Yorgos ή τζάμπα πάλι τα διαρκείας ?\nHighFidelity, 24 Ιουλίου 2019\nΠρωτεύουσα είναι το Belmopan, το Μπελιζ σιτι είναι η παλιά πρωτεύουσα που όμως ισοπεδώθηκε από έναν τυφώνα και όλα τα δημόσια κτίρια μεταφέρθηκαν στο εσωτερικό της χώρας στο Belmopan που έγινε νέα πρωτεύουσα.\nΤο αεροδρόμιο όντως είναι στο Μπελίζ σιτι αλλά μην το σκεφτείς καν να μείνεις εδώ. Δεν αξίζει και είναι και επικίνδυνο μέρος.\nΕγώ θα πρότεινα ανάλογα τις μέρες που έχεις να πας στην περιοχή cayo, στο San Ignasio και να κάνεις εκδρομές στη ζούγκλά και στα αρχαία της περιοχής. Έχει πολλά μέρη και εκδρομές που αξίζουν (ATM Cave, Xunantunich Maya Ruins, Caracol Maya Ruins, cave tubing).\nΗ Placencia δεν ξέρω πως θα είναι σήμερα, τότε οι εκδρομές ήταν πανάκριβες, εμείς είχαμε νοικιάσει αυτοκίνητο από το Μεξικό και οδηγήσαμε μέχρι κάτω στο Μπελιζ.\nΑπό τα νησιά λατρέψαμε το Caye Caulker, αλλά και το Ambergris καλό ήταν. Αξίζει να μείνεις στο ένα (ή και στα δύο όπως έκανα εγώ) και να μην πας απλά εκδρομή.\nΤις εκδρομές τις κλείσαμε όλες επι τόπου, σε κάποιες όπως το zipline στη ζούγκλά του Jaguar Paw πήγαμε με το αυτοκίνητο μόνοι μας, οπότε δεν έχω γραφείο να προτείνω.\nΟ Σεπτέμβρης είναι η εποχή των τυφώνων. Αυτό δε σημαίνει οτι θα περάσει τυφώνας ντε και καλά, αλλά οτι είναι ρίσκο.\nΑν σε ενδιαφέρει να διαβάσεις υπάρχει λεπτομερής (πολύ όμως ) ιστορία μου με φωτο και βίντεο εδώ: https://www.travelstories.gr/community/threads/Πάμε-Μπελίζ.110/\nΔες ένα βιντεάκι μου να κάνεις όρεξη\ngo2dbeach, 24 Ιουλίου 2019\nmourohavlos, psilos3 and HighFidelity like this.\nΞέχασα για το Blue hole που ρωτάς.. Υπάρχουν δυο, το ένα είναι στην ενδοχώρα μέσα στη ζούγκλα που επικοινωνεί με το δημοφιλές (για τους τουρίστες όπως εγώ που πάνε στην περιοχή) σπήλαιο St Herman's.\nΦαντάζομαι οτι εσύ εννοείς τη μπλε τρύπα στον ύφαλο\nΦυσικά και είναι εντυπωσιακή, ειδικά όταν τη βλέπεις από ψηλά, αλλά πιστεύω για να πας εκεί και να την απολαύσεις όπως πρέπει θα πρέπει να κάνεις καταδύσεις. Είναι ένα πηγάδι μέσα στον ωκεανό και από την επιφάνεια δε θα δεις τίποτα. Εγώ δεν πήγα για αυτό το λόγο - είμαι μια ταπεινή σνορκελερ- αλλά πήγα σε άλλες εκδρομές που ευχαριστήθηκα τον ύφαλο με το παραπάνω!\nΜακριά από το Belize city, είναι και το μόνο επικίνδυνο σημείο της χώρας. San Ignacio, toledo πολύ όμορφες και βολικές βάσεις. Στο βορά, αν μπεις από κανκουν, έχει μια απίστευτη κοινότητα από μενονιτες που ζουν σε άλλο αιώνα. Μηδέν τουρισμός, σχεδόν καμία επαφή με τον έξω κόσμο, εγώ έπαθα την πλάκα μου, τα παιδάκια στο σχολείο δεν είχαν ξαναδεί ψηφιακή μηχανή.\nCaye caulker η καλύτερη επιλογή για διαμονή στα νησιά. Το ΑΤΜ εκπληκτική εμπειρία, η dagringa μέτρια, placencia καλύτερη βάση.\nYorgos, 24 Ιουλίου 2019\nGTS and psilos3 like this.\nαπάντηση από SotirisV 17 Αυγούστου 2019 στις 13:26\nαπάντηση από alma 17 Αυγούστου 2019 στις 13:22\nαπάντηση από alma 17 Αυγούστου 2019 στις 13:17\nαπάντηση από alma 17 Αυγούστου 2019 στις 13:04\nΟι έμποροι της Χάνσα\nαπάντηση από Marios_Gr 17 Αυγούστου 2019 στις 12:47\nαπάντηση από Hayate 17 Αυγούστου 2019 στις 12:36\nαπάντηση από LULLU 17 Αυγούστου 2019 στις 12:32\nΑπορίες για Παρίσι\nαπάντηση από makisg 17 Αυγούστου 2019 στις 12:23\nαπάντηση από Grerena 17 Αυγούστου 2019 στις 12:11\nαπάντηση από Annoula Goal 17 Αυγούστου 2019 στις 11:38\nΣύνολο συνδεδεμένων: 424


ΟΡΓΑΝΙΣΜΟΣ ΠΟΛΙΤΙΣΜΟΥ - ΑΘΛΗΣΗΣ & ΝΕΟΛΑΙΑΣ ΔΗΜΟΥ ΝΕΑΣ ΙΩΝΙΑΣ\n9ο ΦΕΣΤΙΒΑΛ ΚΑΡΑΓΚΙΟΖΗ ΝΕΑΣ ΙΩΝΙΑΣ\n8 ΣΕΠΤΕΜΒΡΙΟΥ 2021\nΑπό 13 μέχρι 18 Σεπτεμβρίου 2021 κάθε βράδυ ώρα 7:30 μ.μ. - Πλατεία Αγίου Γεωργίου (πλησίον ΗΣΑΠ Ν. Ιωνίας) Παραστάσεις με ζωντανή μουσική.\nΚΥΡΙΑΚΗ 3 ΟΚΤΩΒΡΙΟΥ 2021 & ΩΡΑ 8:30 π.μ. ΕΚΚΙΝΗΣΗ-ΤΕΡΜΑΤΙΣΜΟΣ Ο κινηματογράφος «Άλσος» επί της οδού Δεκελείας στη Νέα Φιλαδέλφεια.\nΠΡΟΓΡΑΜΜΑ ΕΓΓΡΑΦΩΝ Ο.Π.Α.Ν. 2021-2022\nΟι εγγραφές των αθλητικών προγραμμάτων αρχίζουν από 26/8/2021 έως 30/9/2021 στην γραμματεία του Ο.Π.Α.Ν. Λεωφ. Ηρακλείου 268 1ος όροφος.\nΕΓΓΡΑΦΕΣ ΩΔΕΙΟΥ 2021 - 2022\n9 ΑΥΓΟΥΣΤΟΥ 2021\nΑπό 10/9/2021 ξεκινάνε οι εγγραφές του Δημοτικού Ωδείου Νέας Ιωνίας στο 19ο Δημοτικό σχολείο (Αγίας Αναστασίας 4, Περισσός).\nΕΓΓΡΑΦΕΣ ΚΑΙ ΠΡΟΓΡΑΜΜΑ ΖΩΓΡΑΦΙΚΗΣ 2021 - 2022\nΟι εγγραφές για τα τμήματα Ζωγραφικής 2021 - 2022 θα γίνονται στο Παναιτώλιο (Πλ. Παναιτωλίου – Αλσούπολη).\nΚαλό ταξίδι Πρόεδρε.. θα είσαι πάντα κοντά μας..\nΝέα Ιωνία 30 Ιουλίου 2021 Συντετριμμένοι το Δ. Σ. και οι εργαζόμενοι του Οργανισμού Πολιτισμού Άθλησης & Νεολαίας Δήμου Νέας Ιωνίας, για την μεγάλη απώλεια του Προέδρου και συνεργάτη μας, Γιάννη Ιωάννου.\nΟ.Π.Α.Ν. ΔΗΜΟΥ ΝΕΑΣ ΙΩΝΙΑΣ YOUTUBE CHANNEL\nΓΥΜΝΑΣΤΙΚΗ ΣΤΟ ΣΠΙΤΙ ΜΕ ΤΟΝ Ο.Π.Α.Ν. ΝΕΑΣ ΙΩΝΙΑΣ.\nΟ Οργανισμός Πολιτισμού, Άθλησης και Νεολαίας του Δήμου Νέας Ιωνίας παρέχει live διαδικτυακά προγράμματα αεροβικής γυμναστικής, pilates και yoga προς τα μέλη του ταυτόχρονα με τα δια ζώσης μαθήματα.\n6 ΑΠΡΙΛΙΟΥ: ΔΙΕΘΝΗΣ ΗΜΕΡΑ ΑΘΛΗΤΙΣΜΟΥ ΓΙΑ ΤΗΝ ΑΝΑΠΤΥΞΗ ΚΑΙ ΤΗΝ ΕΙΡΗΝΗ\nΠρόκειται για την Παγκόσμια ημέρα προώθησης της ειρήνης μέσα από τον αθλητισμό. Χρησιμοποιούμε τον αθλητισμό και τις αξίες του για να προστατεύσουμε τον πλανήτη μας και να ενισχύσουμε τους δεσμούς μας μεταξύ τους.\n21 ΙΟΥΝΙΟΥ 2021\nΑπό το Σάββατο 19/6/2021 προβλέπεται η δυνατότητα εκγύμνασης χωρίς μάσκα αποκλειστικά για όσους αθλούμενους έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 και επιδεικνύουν πιστοποιητικό εμβολιασμού.\nΑΠΟ 14-6-2021 ΑΝΟΙΞΕ Η ΔΗΜΟΤΙΚΗ ΒΙΒΛΙΟΘΗΚΗ ΤΟΥ Ο.Π.Α.Ν ΣΥΜΦΩΝΑ ΜΕ ΤΗΝ ΚΥΑ ΔΙα/Γ.Π.οικ. 36587/2021\n14 ΙΟΥΝΙΟΥ 2021\nΣας ενημερώνουμε ότι η Βιβλιοθήκη άνοιξε για το κοινό, ωστόσο το πρόβλημα με τη διασπορά του κορονοϊού δεν έχει τελειώσει. Όταν επισκεπτόμαστε τη Βιβλιοθήκη πρέπει να ακολουθούμε υποχρεωτικά και με προσοχή τις παρακάτω οδηγίες μέχρι νεωτέρας.\n2 ΙΟΥΛΙΟΥ 2021\nΠρόσφατες φωτογραφίες εκδηλώσεων


Φοιτητικές εκλογές 2008: Μικρή αριστερή στροφή - αντοχή του δικομματισμού – Κομμουνιστική Οργάνωση Ελλάδας | Communist Organization of Greece\nΓια πολλούς που είναι έξω από τους σπουδαστικούς χώρους τα "φοιτητικά πράγματα" άρχισαν να ενδιαφέρουν και πάλι μετά το ανεπανάληπτο μαζικό φοιτητικό ξέσπασμα της διετίας 2006-2007. Μέχρι τότε οι διαδικασίες του φοιτητικού κινήματος φαίνονταν κάτι σαν καρικατούρα από το ένδοξο παρελθόν του. Οι φοιτητικές εκλογές ήταν "μια από τα ίδια", όπου οι συσχετισμοί δεν θα έδειχναν να αλλάζουν, όλες οι παρατάξεις θα μιλούσαν για νίκη, η ΔΑΠ θα έβγαινε πρώτη και κάπως έτσι θα συνεχιζόταν η κατάσταση.\nΜια τέτοια ανάγνωση δεν είναι μακριά από την πραγματικότητα. Είναι όμως επιφανειακή. Ισχύει ότι το φοιτητικό κίνημα είναι πίσω, ότι υπάρχει ανάγκη να ανασυγκροτηθεί. Ισχύει ότι οι φοιτητικές εκλογές καθορίζονται σε μεγάλο βαθμό όχι από κοινωνικές συγκρούσεις και πολιτικές αντιπαραθέσεις, αλλά από μια απολίτικη στάση. Όλα τα παραπάνω ισχύουν, αλλά όχι σε απόλυτο βαθμό.\nΣτα δύο τελευταία χρόνια δεν είχαμε κάποια μεγάλη ανατροπή στους φοιτητικούς χώρους. Ο απόηχος του φοιτητικού ξεσπάσματος βρήκε την αριστερά να ξαναγυρίζει στα γνωστά καθιερωμένα και στον κομματικό υπερπατριωτισμό και όχι να πρωταγωνιστεί με τολμηρές προτάσεις. Είχαμε μια αξιοσημείωτη αντοχή του δικομματισμού. Είχαμε όμως και μια μικρή στροφή προς τα αριστερά. Πέρσι, μετά από ένα χρόνο κινητοποιήσεις, ήταν της τάξης του 1,5%. Φέτος, με τη γενικευμένη απονομιμοποίηση του νεοφιλελευθερισμού και την αναζήτηση προς τα αριστερά, της τάξης του 2,5%. Πέρσι τη μικρή αυτή άνοδο (όχι τόσο μικρή για τα φοιτητικά δεδομένα) την καρπώθηκαν κυρίως οι δυνάμεις που τοποθετήθηκαν από την αρχή στην πλευρά του κινήματος. Τα ΕΑΑΚ και οι δυνάμεις της Αριστερής Ενότητας (ΑΡΕΝ). Η ΠΚΣ, σε συνθήκες κινήματος, είδε μείωση των ποσοστών της. Φέτος, σε περιβάλλον "κεντρικής πολιτικής σκηνής", άνοδο σημείωσαν οι δυνάμεις που έχουν κεντρική πολιτική αναφορά – κυρίως η ΑΡΕΝ και δευτερευόντως η ΠΚΣ. Τα ΕΑΑΚ σημείωσαν μικρή πτώση, όπως κάθε φορά συνέβαινε σε κεντρικά πολιτικά γεγονότα.\nΤα παραπάνω έχουν μια σημασία για όσους καταλαβαίνουν ότι η ανασυγκρότηση του φοιτητικού κινήματος (και άρα και η αλλαγή των συσχετισμών) δεν θα προκύψει αυτόματα από το να φλυαρούμε γύρω από το σχήμα "συνέλευση – κατάληψη – διαδήλωση" και κυρίως δεν θα προκύψει από μια θετική στάση της κοινής γνώμης για την αριστερά (ΣΥΡΙΖΑ). Χρειάζεται αγωνιστική στάση στη φοιτητική καθημερινότητα, χρειάζεται οριστικό διαζύγιο με τη μικροπολιτική και τον δαπιτοπασπίτικο χουλιγκανισμό, χρειάζεται όμως κυρίως ένα πειστικό πολιτικό σχέδιο για να μετατραπεί η απονομιμοποίηση του νεοφιλελευθερισμού σε κίνημα για την ανατροπή του.\nΟ άγνωστος κόσμος των ΤΕΙ\nΕνώ στα ΑΕΙ η αριστερά στο σύνολό της παίρνει γύρω στο 30%, στα ΤΕΙ είναι καθηλωμένη στο 19%. Η παράταξη της δεξιάς στα ΤΕΙ φτάνει στο δυσθεώρητο ποσοστό του 48%! Σε μερικά ΤΕΙ με χιλιάδες σπουδαστές το ποσοστό είναι καταθλιπτικό, όπως στο ΤΕΙ Θεσσαλονίκης που φτάνει το 70%. Η κατάσταση αυτή έχει να κάνει και με τη γενική κατάσταση του φοιτητικού κινήματος, έχει να κάνει όμως και με τις ιδιαίτερες συνθήκες στα ΤΕΙ. Όταν για να μείνεις στην εστία, ή για να περάσεις μάθημα, ή για να μην κοπείς σε εργαστήριο, να πάρεις εύκολα φοιτητικό πάσο κοκ, πρέπει να τα ‘χεις καλά με τη ΔΑΠ ή με την ΠΑΣΠ, τότε δεν είναι καθόλου υπερβολικό να μιλήσουμε για μαφία, για μαφιόζικο, κίτρινο συνδικαλισμό. Και το χειρότερο, μέσα στο "κόλπο", είναι χωμένοι οι πρόεδροι των ΤΕΙ, οι διοικητικοί υπάλληλοι, η πλειοψηφία των καθηγητών.\nΗ Αριστερή Ενότητα έχει καταφέρει, μέσα σε 2 χρόνια, να διπλασιάσει τις δυνάμεις της στα ΤΕΙ. Θέλει ακόμα πολύ δρόμο. Τα θετικά μεμονωμένα παραδείγματα που υπάρχουν, δείχνουν ότι είναι εφικτό η κατάσταση να αλλάξει, είναι εφικτό να σπάσει ο τσαμπουκάς της δεξιάς.\nΚείμενα – Επιμέλεια: Τάσος Βαρούνης, Κώστας Κωστόπουλος\nΣυγκεντρωτικά Aποτελέσματα AEI (193 σχολές από 197)\nΣυγκεντρωτικά Aποτελέσματα ΤEI (64 σχολές από 68)\n(*) Στην EAAK καταγράφεται από φέτος η παράταξη Πρωτοβουλία Γένοβα. Για λόγους σύγκρισης προσθέσαμε στα περσινά αποτελέσματα της EAAK τα περσινά αποτελέσματα της Πρωτοβουλίας Γένοβα.\nΤα "καλά σκορ" της ΑΡΕΝ\nΠέντε πρωτιές είχαν οι δυνάμεις της Αριστερής Ενότητας! Οι δύο σε σχετικά μεγάλους συλλόγους, στην Ιατρική Ηρακλείου με 121 ψήφους (35,6%) και στην Αρχιτεκτονική Πάτρας με 57 ψήφους (26,5%). Οι άλλες τρεις σε μικρότερες περιφερειακές σχολές, στο ΚΕΠ Κορίνθου με 38 ψήφους (48%), στους Η/Υ Τρίπολης με 23 ψήφους (30%) και στο Τηλεπικοινωνιών Τρίπολης με 31 ψήφους (30,4%).\nΣε επίπεδο μεγάλων πανεπιστημίων τα καλύτερα αποτελέσματα της ΑΡΕΝ είναι στην Κομοτηνή (11% και 3η δύναμη) και στο Ηράκλειο (10,6% και 3η δύναμη), ενώ μεγάλη ήταν η άνοδος και στο Πανεπιστήμιο Πατρών, όπου η ΑΡΕΝ ανέβηκε στο 8,4%, αλλά και στο Καποδιστριακό Πανεπιστήμιο Αθηνών (8,4%) και στο ΕΜΠ (8,8%).


Στα τραγούδια εποχής, που ονομάζουμε «ελαφρό» τραγούδι, βρίσκει ο ακροατής στίχους, που ασχολούνται με βαθιά φιλοσοφημένα λόγια για τον θάνατο, τον χρόνο, τον έρωτα. Πως «μιλούν» σε εσάς;\nΘα ξεκινήσω με μία φράση του Καβάφη… «Οι ελαφροί ας με λέγουν ελαφρόν».\nΞέρετε… από τότε που η γραμματική θυμάται τον εαυτό της, τα επίθετα επιθέτονται και επιτίθενται. Στη περίπτωση αυτή, υποψιάζομαι είναι πως η λέξη «ελαφρό», αποτελεί πονηρό εύρημα κάποιου τραγουδέμπορου που προσπάθησε για αρκετά χρόνια να μολύνει την αγάπη του απαράσημου κόσμου γι’ αυτά τα υπέροχα τραγουδάκια που τον συνόδευαν τόσα χρόνια στους καημούς και τις αγάπες του.\nΣτην πραγματικότητα «ελαφρό» είναι η αντιδιαστολή του «βαρέως», του γλιστερού, του αμανετζίδικου τραγουδιού που χρησιμοποιήθηκε απ’ τους πονηρούς ως όχημα για τη λιπαρή διαβουκόληση ενός χαζού και ευκολόπιστου κοινού.\nΣε εμένα, οι διαστάσεις αυτών των τραγουδιών –τις οποίες πολύ σωστά αναπτύξατε- με συνθλίβουν κάθε μέρα απ’ την αρχή. Έχουν αυτά τα τραγούδια ύλη για να καλύψουν κάθε αληθινό συναίσθημα, αλλά μηδενική ύλη για να καλύψουν έστω κι ένα ψεύτικο.\nΠόσο είναι το ενδιαφέρον του νεανικού κοινού για την Ρετρό ελληνική μουσική και τι σχόλια λαμβάνετε από τους νέους;\nΘα είμαι ειλικρινής μαζί σας. Αρχικά, το ενδιαφέρον του νεανικού κοινού δε μ’ αφορά περισσότερο απ’ το ενδιαφέρον οποιασδήποτε άλλης κοινωνικής κατηγορίας. Αυτή η νεότητα δεν διαφέρει από καμίας άλλης εποχής τη νεότητα και φυσικά δεν υψώνεται ούτε υπερτερεί ένεκα τεχνολογίας. Τα παιδιά αυτά, πρώτα θα πρέπει να κοιτάξουν το μέσα τοπίο τους και αν δούνε κάτι που τους αρέσει ν’ αρχίσουν να σκάβουν βαθύτερα. Ενώ θα σκάβουν, κάποια στιγμή ενδέχεται να συναντηθούν με το υψιπετές και το λεπτεπίλεπτο. Η μεγάλη τέχνη βρίσκεται εκεί και προχωράει προς το μέρος τους. Σταματάει όμως στη μέση της διαδρομής και περιμένει. Την άλλη μισή διαδρομή, οφείλουν να την διανύσουν μόνοι τους. Για να επιστρέψω όμως σ’ αυτό που με ρωτήσατε, να σας πω πως ένα κομμάτι νεολαίας πνευματικής προτεραιότητας, ακολουθεί πιστά την επιλογή μου κρατώντας ανοιχτούς τους πόρους για να δεχθεί αυτό που αρχικά δυσκολεύεται να το κατανοήσει και που τελικά δυσκολεύεται ν’ αποχωριστεί.\nΚρατάτε ζωντανές, μουσικές τεραστίων καλλιτεχνών όπως ο Αττίκ, ο Γούναρης. Μοιάζετε σαν «Άτλας» που στηρίζετε έναν μουσικό πλανήτη. Εσείς πως αισθάνεστε γι’ αυτό;\nΣας ευχαριστώ που το βλέπετε έτσι, αλλά πρέπει να σας διαβεβαιώσω πως υπάρχει ένας πελώριος βαθμός ιδιοτέλειας από μέρους μου. Δεν έκανα ποτέ τίποτα μέχρι τώρα που να μην το αγαπήσω βαθιά πρώτα. Όταν αγαπήσεις μία τέχνη τόσο πολύ, αυτομάτως σου αποκαλύπτει αφειδώς τα μυστικά της. Το θέμα όμως είναι να την αγαπήσεις εμπράκτως και να προσπαθήσεις ν’ ανακαλύψεις όχι την τέχνη μέσα απ’ τον εαυτό σου, αλλά τον εαυτό σου μέσα απ’ την τέχνη.\nΈνας άλλος Δαυίδ Ναχμίας του μακρινού μέλλοντος, τι θα επέλεγε από την σημερινή μουσική πραγματικότητα για να διατηρήσει στην δική του εποχή και γιατί;\nΜε αυτή την έξυπνη ερώτησή σας, με εξαναγκάζετε να σας αποκαλύψω πως όλα αυτά τα χρόνια (απ’ το 2000 μέχρι σήμερα), ζω σε έναν διαφορετικό και απόμακρο χωροχρόνο. Δεν θέλω να έχω κάποια ιδιαίτερη επαφή με την κινητικότητα της σύγχρονης μουσικής, αν όμως επιμένετε να σας δώσω τη δική μου άποψη (που δεν είναι απαραίτητα σωστη), δεν θα επέλεγα λοιπόν απολύτως τίποτα εξηγώντας (όπως πιστεύω) πως αυτή, μία ολόκληρη γενιά ήταν κούφια από καλλιτεχνική προκοπή διότι ζούσε στην ψευδαίσθηση του πλαστικού πληκτρολογίου. Τίποτα λοιπόν.\nΜιλήστε μας για την πρόσφατη μουσική σας παράσταση «Ένα τραγούδι για την Αθήνα» στον «Φιλολογικό Σύλλογο Παρνασσός».\nΑυτή η παράσταση ήταν το αποτέλεσμα ενός αριστοκρατικού πειραματισμού δύο καλών πλέον φίλων παραγωγών… του Αργύρη Ναστόπουλου και του Γιάννη Περίδη οι οποίοι επέλεξαν αυτόν τον ιστορικό χώρο για να την στεγάσουν. Χρειάζεται τόλμη ένας τέτοιος πειραματισμός αλλά η καλλιεργημένη πυξίδα αυτών των παιδιών, τους έδειξε αυτό τον ειδικό βορά και όπως φαίνεται… δεν το μετάνιωσαν. Η παράσταση θύμισε στον κόσμο ένα ανοιχτόκαρδο τραγούδι για την Αθήνα που γραφόταν κάθε μέρα ενός αιώνα που δεν τέλειωσε ποτέ και μία καντάδα που συμπλήρωναν εκείνα τα ωραία χρόνια την ομορφιά της Αθήνας, την αρχιτεκτονική, την ησυχία και τις ευωδιές των λουλουδιών της…\nΕίναι βέβαιο πως έχετε μελετήσει και το κοινωνικοπολιτικό κομμάτι της εποχής του μεσοπολέμου, όπου και μεσουρανούσε το «ελαφρό» τραγούδι. Υπό ποιες συνθήκες ζωής γράφονταν αυτά τα τραγούδια;\nΗ μηδενική παρέμβαση στη φυσικότητα είναι ο κεντρικός πυλώνας αν ατενίσουμε τα τραγούδια ως ανεπανάληπτα καλλιτεχνικά οικοδομήματα. Αυτό που καθίσταται δύσκολο όμως να κατανοήσουμε από αυτή τη θέση που βρισκόμαστε, είναι πως εκείνα τα χρόνια του πρώτου μισού του εικοστού αιώνα, οι άνθρωποι δεν εφεύρισκαν σενάρια και ονειροφαντασίες για να μπαλώσουν τρύπες. Η ζωή, τους προμήθευε αφειδώς με συντριπτικά ζητήματα... πόλεμο, θανάτους, ατελέσφορους έρωτες κλπ. Τα τραγούδια ήταν κι αυτά ιάματα που προορίζονταν να κλείσουν χαίνουσες πληγές, να παρηγορήσουν και να προειδοποιήσουν τον άνθρωπο. Δε σκαρωνόντουσαν τα τραγούδια για να φτιάξει ένα ακόμα χρυσό πόμολο στη βίλλα του κάποιος πονηρός έμπορος με χοντρά δάχτυλα.\nΗ συνθήκη που γένναγε ένα τραγούδι στον μεσοπόλεμο ήταν το γνήσιο σενάριο χωρίς εξωτερικές παρεμβάσεις.\nΠοια ή ποιες, θεωρείται ως σημαντικότερη στιγμή στην μέχρι τώρα καριέρα σας.\nΗ κορυφαία στιγμή της καριέρας μου είναι μόνο μία και δεν πιστεύω πως θα την υποκαταστήσει μεγαλύτερη.\nΉταν η πρόσκρουσή μου πάνω σε αυτό που έμελλε να γίνει το μεσημέρι, το απόγευμα, το βράδυ και το επόμενο πρωϊνό μου… τα τραγούδια και οι μουσικές εκείνου του πρώτου μισού του Ελληνικού Εικοστού Αιώνα. Δεν θα με συναντήσετε ποτέ κάπου αλλού μακριά απ’ αυτή τη μία στιγμή.\nΠείτε μας δυο λόγια για τους δύο συνεργάτες σας (τον Θάνο και την Εβελίνα) και κατά πόσο είναι εύκολο ή δύσκολο να βρείτε ανθρώπους, που να θέλουν να υπηρετήσουν αυτό το είδος μουσικής.\nΕίναι τόσο δύσκολο να καταλήξεις σε μία μορφή όπως είναι ο Θάνος Πολύδωρας. Για μένα είναι ο πιο ευέλικτος και ολοκληρωμένος καλλιτέχνης που συνάντησα. Τον αγαπάω πάρα πολύ και πορεύομαι μαζί του απ’ το 1999\nΗ Εβελίνα Νικόλιζα είναι επίσης ένα χρυσό πλάσμα με μία μοναδική φωνή κι ένα εξαιρετικό ταλέντο ηθοποιού. Αισθάνομαι τυχερός. Πολύ τυχερός.\nΤι θα συμβουλεύατε έναν νέο μουσικό που θα ήθελε να σας μοιάσει;\nΘα τον συμβούλευα να μη χάνει τον χρόνο του, να διαβάζει πολύ, ν’ αποφασίσει όσο το δυνατόν συντομότερα τι θα κάνει στη ζωή του και να μην κάνει από κει και πέρα τίποτε άλλο εκτός απ’ αυτό. Στη ζωή υπάρχει χρόνος μόνο για ένα πράγμα (όσο κι αν οι αποτυχημένοι επιμένουν πως όλα πρέπει να τα δοκιμάσει ο άνθρωπος). Και να θυμάται πάντα πως αν δεν δουλέψει σκληρά για να πραγματοποιήσει το δικό του όραμα, θ’ αναγκαστεί μια ζωή να δουλεύει σκληρά για να πραγματοποιήσει το όραμα κάποιου άλλου (που είχε όραμα).\nΠοιο τραγούδι θα προτείνατε ν’ ακούσουν οι αναγνώστες μας, αφότου διαβάσουν την συνέντευξή σας και γιατί;\nΜέσα απ’ την τεράστια φαρέτρα, προτείνω το «Μια φορά μονάχα ζούμε» του Κώστα Γιαννίδη και του Μίμη Τραϊφόρου. Για τους λόγους που φυσικά απορρέουν. J\nόλοι ερχόμαστε και γρήγορα περνούμε\nστον κόσμο αυτό και γι’ αυτό\nΗ ζωή μας κάθε μέρα κάθε βράδυ\nας κυλάει μέσ’ το γέλιο μέσ’ το χάδι\nγιατί όλοι σοβαρά ας το σκεφτούμε


Μαθήματα Μαθηματικών | Αγγελίες Καθηγητών - Αθήνα-Σεπόλια\nΔιδακτική Πείρα: Ιδιαίτερα μαθήματα σε μαθητές Γυμνασίου και Λυκείου από το 2003 μέχρι σήμερα. Προετοιμασία για εξετάσεις μαθητών και φοιτητών. Έχω διδάξει σε Φροντισ ...περισσότερα\nΕξειδικεύσεις: Άλγεβρα Γεωμετρία Στατιστική Πιθανότητες Ανάλυση SPSS Εφαρμοσμένα Μαθηματικά Βιοστατιστική\nΔιδακτική Πείρα: 2009 έως σήμερα : Παράδοση ιδιαίτερων μαθημάτων σε μαθητές Δημοτικού, Γυμνασίου, Λυκείου και IB. 2009 έως σήμερα : Παράδοση ιδιαίτερων μαθημάτων σε φ ...περισσότερα\nΔιδακτική Πείρα: Παραδίδω μαθήματα Μαθηματικών σε μαθητές Γυμνασίου/Λυκείου, IΒ students/ new Sat candidates. Προετοιμασία Φοιτητών ΑΕΙ/ ΤΕΙ/ GMAT candidates. Αναλα ...περισσότερα\nΕξειδικεύσεις: Άλγεβρα Γεωμετρία Στατιστική Πιθανότητες Ανάλυση IB GMAT SAT SPSS\nΔιδακτική Πείρα: 2014-έως Σήμερα : Παροχή ατομικών και ομαδικών μαθημάτων σε προπτυχιακούς και μεταπτυχιακούς σε Κέντρα Πανεπιστημιακών Σπουδών στο κέντρο της Αθήν ...περισσότερα


Τα 12 πιο ασυνήθιστα Room Service [photos] - Free Time news\nHome » Unlabelled » Τα 12 πιο ασυνήθιστα Room Service [photos]\nO κόσμος έχει πολλά ξενοδοχεία που διαφέρουν απο τα άλλα. Διαλέξαμε και σας παρουσιάζουμε 12 από αυτά. Οι δημιουργοί τους είχαν έμπνευση, φαντασία και χιούμορ και σίγουρα βλέπουν τον ύπνο αλλιώς.\nLa Villa Hamster, Nantes, Γαλλία\nΑυτό το ξενοδοχείο έχει βαλθεί να σε κάνει να πιστέψεις ότι είσαι χάμστερ και μάλλον το πετυχαίνει αν κρίνουμε από τη διακόσμησή του που θυμίζει κλουβί από αυτά τα γλυκά, προσφιλή ζωάκια. Δηλαδή εδώ τρως το φαγητό σου σε ειδικά διαμορφωμένα μπολάκια, πίνεις το νερό σου σε σωλήνες από νερό και πηγαίνεις στα επάνω δωμάτια με ειδική σκάλα. Το hot spot του είναι η μεταλλική ρόδα που φυσικά μπορείς να επισκεφθείς μόνο με ρποσοσή μην πέσεις.\nTree bubble, Γαλλία\nΎπνο σε φούσκες προτείνει αυτό το μαγευτικό ξενοδοχείο λίγο έξω από το Παρίσι στο πάρκο Roubaix. Τα δωμάτιά του βρίσκονται διάσπαρτα σε αυτή την καταπράσινη έκταση ιδανική για ηλιοβασιλέματα. Τα δωμάτια-φούσκες έχουν διάμετρο 13 μέτρα και δεν έχουν πλαίσια ούτως ώστε να παραμένουν πάντα φουσκωμένα με τη βοήθεια ενός αθόρυβου φυσητήρα. Κατά τα άλλα απόλυτα προστατευμένα αν και κάνουν λίγο “spooky” μες το κατάμαυρο σκότος.\nΑπό τους τοίχους μέχρι τα κρεβάτια όλα σε αυτό το ξενοδοχείο είναι φτιαγμένα από αλάτι. Ένα πραγματικό παλάτι από αλάτι όπως λέει και το όνομά του με μοναδική διακόσμηση και εξαιρετική αρχιτεκτονική. Δε θα λέγαμε ότι είναι πάμφθηνο είναι όμως πανέμορφο και αλμυρό.\nGiraffe Manor, Ναϊρόμπι, Κένυα\nΟ εξωτερικός χώρος αυτού του ξενοδοχείου αποτελεί το σπίτι μια αγέλης από εξημερωμένες καμηλοπαρδάλεις, που όταν κάνουν τις πρωινές τους βόλτες χώνουν την -εδώ-που-τα-λέμε-όχι-και-τόσο-μικρή- μουσούδα τους στην άκρη του παραθύρου σου και σου κάνουν γλύκες. Είναι απόλυτα φιλικές και μπορείς να τις ταϊσεις, να τις χαϊδέψεις και να τις φιλήσεις.\nGrand Canyon Caverns Suite, Αριζόνα\nΣε ένα πρώην πυρηνικό καταφύγιο κατά τη διάρκεια του Ψυχρού Πολέμου, βρίσκεται ένα σπήλαιο 200 μέτρα κάτω από την επιφάνεια της γης που πλέον χρησιμοποιείται ως ξενοδοχείο. Απόλυτα ατμοσφαιρικό και με την απουσία οποιασδήποτε μορφής ζωής είναι ό,τι πρέπει για απομόνωση. Διαθέτει 48 δωμάτια και ασβεστόλιθο που φιλτράρει τον αέρα για καθαρή ατμόσφαιρα.\nHotel CaSanus, Βέλγιο\nΕδώ θα περάσεις τη νύχτα σου σε σχήμα ανθρώπινου εντέρου. Ένα από τα πιο αλλόκοτα ξενοδοχεία όλων των εποχών και μάλιστα σχεδιασμένο με μεγάλη λεπτομέρεια δίνει χιουμοριστική νότα στις διακοπές σου. Μέσα έχει όλα τα κομφόρ. Η διανυκτέρευση ανέρχεται στα 120€ τη βραδιά.\nSave the Beach, Ρώμη, Ιταλία\nΣε μια προσπάθεια διαμαρτυρίας για τα σκουπίδια που βρίσκονται κάθε χρόνος στις παραλίες της Ευρώπης, ιδού ένα ξενοδοχείο που φτιάχτηκε εξ ολοκλήρου από αυτά. Παλιά παιχνίδια, κουτάκια αναψυκτικών, παλιά ρούχα, τενεκεδάκια και οτιδήποτε άλλο μπορείς να φανταστείς ως σκουπίδι σε παραλία, εδώ παίρνει τη θέση που του αξίζει και φτιάχνει ένα εκπληκτικό ντεκόρ. Το έχει επισκεφθεί και η Έλενα Κρίστενσεν. Αμέ.\nDog Bark Park Inn, Cottonwood, Αϊντάχο\nΟι λάτρεις των σκύλων θα λατρέψουν αυτό το ξενοδοχείο. Διαμονή μέσα στο σώμα ενός σκύλου με παράθυρο τα αυτιά του και μπαλκόνι την κοιλιά του. Χτισμένο από τον Dennis και την Frances ένα ζευγάρι ξυλογλυπτών καλλιτεχνών από όπως βλέπουμε πιάνει το χέρι τους. Πρωτότυπο και ζωόφιλο!\nDas Park Hotel, Linz, Αυστρία\nΔωμάτια σε σωλήνες αποχέτευσης. Παρότι ακούγεται “βρώμικο” φαίνεται πολύ deisgn-άτο. Οι σωλήνες ζυγίζουν 9,5 τόνους και τοποθετούνται κατά μήκος ενός πάρκου. Ζεστό το χειμώνα, κρύο το καλοκαίρι. Δεν το συνιστούμε σε κλειστοφοβικούς.\nIce Hotel, Quebec, Καναδάς\nΕξ ολοκλήρου φτιαγμένο από πάγο και χιόνι προσφέρει πρωτόγνωρες εμπειρίες και θερμοκρασίες. Κοιμάσαι σε ειδικά διαμορφωμένα στρώματα και sleeping bag για να μην το δαγκώσεις. Και μάλλον δε γδύνεσαι.\nCapsule Hotel, Χάγη, Ολλανδία\nΠρώην κάψουλες διάσωσης που χρησιμοποιούνταν σε πλατφόρμα εξόρυξης πετρελαίου τη δεκαετία του ’70 και πλέον αποτελούν τα δωμάτια αυτού του πλεούμενου ξενοδοχείου. Έχουν διάμετρο 4,25 μέτρα και χημική τουαλέττα στο εσωτερικό τους προσφέρουν γλυκό ύπνο σαν σε στρώμα νερού.\nV8 Hotel, Meilenwerk, Γερμανία\nΓια τους φανατικούς της ταχύτητας. Κάθε δωμάτιο έχει και ένα συγκεκριμένο θέμα πολλών ταχυτήτων. Ύπνος σε κρεβάτι Mercedes ή Rolls Roys. Για πολλά γκάζια. Θα το λατρέψεις.


Online Παιχνίδι Tequila Zombie. Παίξτε online δωρεάν.\nΜια μυριάδα των πεινασμένων ζόμπι που περιβάλλεται και θα έχουν πουθενά να πάνε, θα πρέπει να πολεμήσουμε.Σκότωσε τα ζόμπι, συλλέγουν τα μπόνους και τα κιβώτια φαίνεται να επιβιώσουν.\n© gam9.com - δωρεάν online παιχνιδιών Tequila Zombie () Κάντε παιχνίδι online flash παιχνίδι Tequila Zombie για δωρεάν.. Μην ξεχάσετε να αξιολογήσετε αυτό το παιχνίδι Tequila Zombie και να μοιραστούν αυτό το παιχνίδι με τους καλύτερους φίλους σας.\nΜια μυριάδα των πεινασμένων ζόμπι που περιβάλλεται και θα έχουν πουθενά να πάνε, θα πρέπει να πολεμήσουμε.Σκότωσε τα ζόμπι, συλλέγουν τα μπόνους και τα κιβώτια φαίνεται να επιβιώσουν.Θα εκπλαγείτε ότι μετά το θάνατο, μπορείτε να περάσετε τα σημεία κερδίσει για να βελτιώσει τα πυρομαχικά ....και πάλι στη μάχη!\nΒαθμολογήστε αυτό το παιχνίδι: Παίχθηκε: 2626\nTequila Zombie ( Ψηφοφορίες6, Δευτεροβάθμια Βαθμολογία: 4.83/5)


Βρετανός κυβερνήτης της Κύπρου για σύντομο διάστημα, από τις 29 Οκτωβρίου 1932 μέχρι τις 8 Νοεμβρίου 1933, διάδοχος του σερ Ρόναλντ Στορρς*, ενώ του Σταμπς αντικαταστάτης ήταν ο περιβόητος σερ Χέρμπερτ Ρίτσμοντ Πάλμερ*.\nΟ σερ Ρέτζιναλντ Έντουαρντ Σταμπς, γεννημένος το 1876, είχε διατελέσει κυβερνήτης του Χογκ Κογκ (1919-1926) και στη συνέχεια κυβερνήτης της Ιαμαϊκής, πριν διοριστεί κυβερνήτης της Κύπρου τον Μάιο του 1932. Στην Κύπρο ο Σταμπς έφθασε κι ανέλαβε τα καθήκοντά του στις 4 Δεκεμβρίου 1932. Ο διορισμός του ήταν σημαντικός για το Λονδίνο, αφού στην Κύπρο είχε προηγηθεί η αιματηρή εξέγερση του Οκτωβρίου του 1931 (τα γνωστά Οκτωβριανά*), είχε επιβληθεί ένα τυραννικό καθεστώς, ενώ πολλοί παράγοντες εξορίστηκαν ή εντοπίστηκαν ή και κλείστηκαν στις φυλακές. Έτσι ο νέος κυβερνήτης, που ήταν και συγγραφέας (το 1906 είχε εκδώσει μια Ιστορική Γεωγραφία), έφθασε με σκοπό να γίνει αρεστός στους Έλληνες Κυπρίους, οι οποίοι όμως του επεφύλαξαν ψυχρή υποδοχή. Ο αρχιεπίσκοπος Κύριλλος Γ', προσφωνώντας τον στη Λευκωσία, του ευχήθηκε, με πολύ σύντομα λόγια, ένα τυπικό «καλώς ήλθατε», προσθέτοντας πως έτρεφε την ελπίδα ότι η άφιξη του θά σημειώσει καλλιτέρας ἡμέρας διά τόν τόπον τοῦτον.\nΟ Σταμπς δεν μπορούσε, βέβαια, να άρει τα σκληρά και καταπιεστικά μέτρα που επεβλήθησαν μετά την εξέγερση του 1931 και που εντάθηκαν μάλιστα επί κυβερνητείας του διαδόχου του Πάλμερ. Ωστόσο, σε μια προσπάθειά του να φανεί αρεστός και να βελτιώσει τις σχέσεις της αγγλικής διοίκησης με τον λαό, προχώρησε σε κάποια μέτρα που θεωρήθηκαν ως «ανακουφιστικά» του δικτατορικού καθεστώτος που είχε επιβάλει ο Στορρς:\nΆνοιξε διάλογο με τον αρχιεπίσκοπο Κύριλλο, προχώρησε σε μερική άρση της λογοκρισίας που είχε επιβληθεί στον Τύπο, αναθεώρησε τα σχέδια οικοδόμησης του νέου κυβερνείου που θα κτιζόταν στη θέση του παλαιού το οποίο κάηκε κατά τη διάρκεια της εξέγερσης, ώστε να στοιχίσει λιγότερα (η δαπάνη βάρυνε τους Ελληνοκυπρίους), ίδρυσε ένα Συμβουλευτικό Συμβούλιο από 4 Ελληνοκυπρίους και 1 Τουρκοκύπριο, για να θέτει ενώπιόν του τις απόψεις και τα προβλήματα του λαού (δεδομένου, μάλιστα, ότι το Νομοθετικό Συμβούλιο είχε καταργηθεί τον Οκτώβριο του 1931).\nΩστόσο ο κυβερνήτης Σταμπς προχώρησε και σε άλλες ενέργειες που τον έφεραν σε αντιδικία και αντιπαράθεση προς τον ελληνικό πληθυσμό της Κύπρου. Μεταξύ των ενεργειών του αυτών ήταν, κυρίως, η θέσπιση νόμου βάσει του οποίου έθετε υπό τον δικό του αυστηρό έλεγχο την εκπαίδευση (ο νόμος πρόβλεπε διορισμό από τον κυβερνήτη των εκπαιδευτικών συμβουλίων και των σχολικών εφορειών, και εισαγωγή διαφόρων κανονισμών που καθόριζαν ακόμη και τα βιβλία που θα χρησιμοποιούνταν στα σχολεία, τα εκπαιδευτικά προγράμματα και τη διδακτέα ύλη). Τόσο ο αρχιεπίσκοπος όσο και οι εφορείες και οι διάφορες εκπαιδευτικές οργανώσεις διαμαρτυρήθηκαν έντονα. Ωστόσο ο κυβερνήτης προχώρησε στην εφαρμογή της απόφασής του.\nΟ Σταμπς διατήρησε και το διάταγμα του 1931 με το οποίο το Κομμουνιστικό Κόμμα Κύπρου εθεωρείτο παράνομο, και συνέχισε τις διώξεις Ελληνοκυπρίων κομμουνιστών που είχαν αρχίσει επί κυβερνητείας του Στόρρς. Οι διώξεις περιελάμβαναν συλλήψεις, εντοπισμούς και φυλακίσεις. Μεταξύ των κομμουνιστών ηγετών που οδηγήθηκαν στη φυλακή αυτή την περίοδο, ήταν κι ο ποιητής Τεύκρος Ανθίας*. Ο Σταμπς προχώρησε, μάλιστα, σε σύνταξη νόμου (31.6.1933) που πρόβλεπε την έναρξη έντονης εκστρατείας εναντίον του Κομμουνιστικού Κόμματος Κύπρου και οποιασδήποτε άλλης παράνομης οργάνωσης. Με τον νόμο αυτό αυξάνονταν και οι προβλεπόμενες ποινές φυλάκισης. Ο ίδιος ο κυβερνήτης διατηρούσε το δικαίωμα να κηρύττει παράνομη οποιαδήποτε οργάνωση. Ακολούθησαν συλλήψεις, δίκες και καταδίκες Κυπρίων κομμουνιστών, Ελλήνων και Τούρκων.\nΣτον διάλογο που ο Σταμπς είχε κάμει στην αρχή της θητείας του με τον αρχιεπίσκοπο Κύριλλο Γ', περιλαμβάνονταν και φιλοφρονητικές επισκέψεις μεταξύ τους. Βασικότερο θέμα που συζητήθηκε ήταν η αίτηση του αρχιεπισκόπου για άρση του διατάγματος εξορίας των εξόριστων του 1931, θέμα όμως στο οποίο ο Σταμπς δεν μπόρεσε να κάμει τίποτα.\nΕπί κυβερνητείας του Σταμπς πέθανε ο γηραιός αρχιεπίσκοπος Κύριλλος Γ' (16 Νοεμβρίου 1933). Δεδομένου δε ότι άλλοι δυο αρχιερείς (οι επίσκοποι Κιτίου Νικόδημος και Κυρηνείας Μακάριος) βρίσκονταν στην εξορία, η Εκκλησία παρέμεινε ακέφαλη. Μόνος ιεράρχης στο νησί έμεινε ο Πάφου Λεόντιος, που ανέλαβε και την τοποτηρητεία του αρχιεπισκοπικού θρόνου. Ούτε καν κανονική σύνοδος δεν μπορούσε να σχηματιστεί, γι’ αυτό και κυκλοφόρησαν έντονες φήμες ότι ο κυβερνήτης θα επέτρεπε την επιστροφή στην Κύπρο των δυο εξόριστων αρχιερέων. Όμως ο Σταμπς έσπευσε να διαψεύσει κατηγορηματικά τις φήμες αυτές.\nΛίγο αργότερα ο κυβερνήτης αντικαταστάθηκε κι αναχώρησε από την Κύπρο, ύστερα από θητεία ενός χρόνου.


Η 12η Νοεμβρίου σύμφωνα με τα Ηνωμένα Έθνη είναι η παγκόσμια μέρα κατά της Πνευμονίας. Ο διεθνής οργανισμός ζητά από τους ηγέτες σ’ όλο το κόσμο να υιοθετήσουν μέτρα για τη μείωση των θανάτων παιδιών από την ασθένεια.\nΑπό την πνευμονία χάνουν τη ζωή τους περισσότερα παιδιά από κάθε άλλη ασθένεια. Η UNICEF αναφέρει ότι κάθε 25 δευτερόλεπτα ένα παιδί πεθαίνει από πνευμονία. Κάθε μέρα οι απώλειες ανέρχονται σε 3.400 και σε 1,3 εκατομμύρια το χρόνο. Επίσης η πνευμονία ευθύνεται για το 18% των 6,9 εκατομμυρίων θανάτων παιδιών το χρόνο.\nΌπως και σε άλλες ασθένειες, τα θύματα βρίσκονται στις φτωχότερες χώρες του κόσμου που δεν έχουν την δυνατότητα να παρέχουν εμβόλια και την κατάλληλη ιατρική περίθαλψη. Η εκπρόσωπος της UNICEF επισημαίνει ότι το 90% των παιδικών θανάτων από πνευμονία επικεντρώνεται στην Υπό την Σαχάρα Αφρική και τη Νότια Ασία.


ΜΠΡΟΥΣΚΟ ΕΠΕΙΣΟΔΙΟ 763-764-765-766-767 - Βίντεο | videogr.gr\nΜΠΡΟΥΣΚΟ ΕΠΕΙΣΟΔΙΟ 763-764-765-766-767 - Βίντεο\nΜΠΡΟΥΣΚΟ, Μπρούσκο επεισόδιο, ΜΠΡΟΥΣΚΟ ΕΠΕΙΣΟΔΙΟ 763-764-765-766-767, μπρούσκο επεισόδιο 763-764-765-766-767 4ος Κύκλος\nΜΠΡΟΥΣΚΟ ΕΠΕΙΣΟΔΙΟ 763 Συγκλονιστικές είναι οι επόμενες εξελίξεις μέσα στη σειρά Μπρούσκο επεισόδιο 763-764-765-766-767 4ος κύκλος. Σε αυτό το επεισόδιο βλέπουμε την Βασιλική να είναι πολύ τσαντισμένη με τον επερχόμενο γάμο του Μηνά και αυτό θα χει σαν αποτέλεσμα να 'χει έναν καβγά με τον Νικόλα. Δανεικά ζητάει από τον Διαμαντή ο Πάτροκλος για να τα δώσει πίσω στην Δήμητρα, ώστε να τα ξαναβρεί μαζί της αλλά ο Διαμαντής είναι σκληρός απέναντί του και αυτό τον εξαγριώνει πάρα πολύ.\nΜπρούσκο επεισόδιο 764 Σε αυτό το επεισόδιο θα δούμε ότι σε πολύ άσχημη ψυχολογική κατάσταση βρίσκεται πλέον η Αναστασία, αφού δεν έχει ξεπεράσει ακόμα το θάνατο του παιδιού της και ακόμα την βασανίζει και έχει πάρει τα βουνά και σκέφτεται ακόμα και την αυτοκτονία. Ο Σήφης μαζί με το Ματθαίο κάνουν ότι μπορούν για να την βρουν.\nΟ Μανούσος λέει στην Χρυσάνθη ότι θα τη βοηθήσει να ξεσκεπάσει το Διαμαντή, αλλά της λέει να του δώσει περισσότερα χρήματα ώστε να μπορέσει να φύγει από τα Χανιά για να γλιτώσει από την τρομερή οργή του Διαμαντή. Ο ένας από τους απαγωγείς της Αγάπης τελικά συλλαμβάνεται και αυτό θα δώσει πολλές ελπίδες την αστυνομία, ώστε να διαλευκάνουν την υπόθεση. Η Δήμητρα παίρνει την απόφαση να συνεχίσει τη ζωή της παρακάτω και έτσι βγαίνει με τον Κυριάκο. Ο Πάτροκλος μόλις το μαθαίνει παίρνει την απόφαση να δώσει ένα τέλος σε όλα αυτό που γίνονται.....\nΣύντομα τα νέα επεισόδια της σειράς Μπρούσκο Επεισόδια 768-769-770-771-772 4ος Κύκλος\nvideogr.gr: ΜΠΡΟΥΣΚΟ ΕΠΕΙΣΟΔΙΟ 763-764-765-766-767 - Βίντεο


Διαφορά μεταξύ σταθερών και ευέλικτων τιμών συναλλάγματος\nΤεχνολογία Greyball της Uber εξηγείται: Όλα όσα πρέπει να ξέρετε\nΔιαφορά μεταξύ λογαριασμού αναπροσαρμογής και λογαριασμού υλοποίησης\n7 καλύτερες εναλλακτικές λύσεις εκκίνησης του Google Now μπορείτε να δοκιμάσετε\nΚύριος / διαφορά μεταξύ / Διαφορά μεταξύ σταθερών και ευέλικτων τιμών συναλλάγματος\nΗ σταθερή συναλλαγματική ισοτιμία και η ευέλικτη συναλλαγματική ισοτιμία είναι δύο συστήματα συναλλαγματικών ισοτιμιών, με την έννοια ότι όταν η συναλλαγματική ισοτιμία της χώρας συνδέεται με το άλλο νόμισμα ή τις τιμές του χρυσού, αποκαλείται σταθερή συναλλαγματική ισοτιμία, ενώ αν εξαρτάται από την προσφορά και τη ζήτηση των χρημάτων στην αγορά ονομάζεται ευέλικτη συναλλαγματική ισοτιμία.\nΗ υποτίμηση της ινδικής ρουπίας έναντι του δολαρίου ΗΠΑ είναι ο κοινός τίτλος σχεδόν όλων των εφημερίδων ειδήσεων, από τα τελευταία χρόνια. Όχι μόνο η Ινδία, αλλά το κύριο μέλημα της νομισματικής πολιτικής όλων των χωρών επικεντρώνεται στη σταθεροποίηση της συναλλαγματικής ισοτιμίας. Ωστόσο, ένα σημαντικό τμήμα της κοινωνίας δεν γνωρίζει τις διακυμάνσεις των συναλλαγματικών ισοτιμιών στη διεθνή αγορά, καθώς δεν έχει επαρκείς γνώσεις.\nΠρώτα απ 'όλα, πρέπει να ξέρετε τι συναλλαγματική ισοτιμία είναι; Όπως υποδηλώνει το όνομά της, πρόκειται για ένα ποσοστό στο οποίο το νόμισμα μιας χώρας μπορεί να ανταλλαγεί (μετατραπεί) σε άλλο. Το καθεστώς ή το σύστημα συναλλαγματικών ισοτιμιών αναφέρεται σε ένα σύνολο διεθνών κανόνων που διαχειρίζονται τον καθορισμό των συναλλαγματικών ισοτιμιών και της αγοράς συναλλάγματος. Διαβάστε αυτό το άρθρο, για να μάθετε τις σημαντικές διαφορές μεταξύ σταθερών και ευέλικτων συναλλαγματικών ισοτιμιών.\nΕυέλικτη συναλλαγματική ισοτιμία\nΕννοια Η σταθερή συναλλαγματική ισοτιμία αναφέρεται σε ένα επιτόκιο που η κυβέρνηση καθορίζει και διατηρεί στο ίδιο επίπεδο. Η ευέλικτη συναλλαγματική ισοτιμία είναι ένα ποσοστό που ποικίλλει ανάλογα με τις δυνάμεις της αγοράς.\nΑποφασισμένος από Κυβερνητική ή κεντρική τράπεζα Οι δυνάμεις ζήτησης και προμήθειας\nΑλλαγές στην τιμή του νομίσματος Υποτίμηση και αναπροσαρμογή Αποσβέσεις και εκτίμηση\nΚερδοσκοπία Λαμβάνεται χώρα όταν υπάρχει φήμη για αλλαγή στην κυβερνητική πολιτική. Πολύ κοινό\nΜηχανισμός αυτόματης ρύθμισης Λειτουργεί μέσω διακύμανσης της προσφοράς χρήματος, του εγχώριου επιτοκίου και της τιμής. Λειτουργεί για να εξαλείψει την εξωτερική αστάθεια λόγω αλλαγής του επιτοκίου forex.\nΟρισμός της σταθερής συναλλαγματικής ισοτιμίας\nΈνα καθεστώς συναλλαγματικών ισοτιμιών, γνωστό και ως σταθερή συναλλαγματική ισοτιμία, όπου η κυβέρνηση και η κεντρική τράπεζα προσπαθούν να διατηρήσουν την αξία του νομίσματος, καθορίζεται έναντι της αξίας άλλων νομισμάτων, ονομάζεται σταθερή συναλλαγματική ισοτιμία. Στο πλαίσιο αυτού του συστήματος, επιτρέπεται η ευελιξία της συναλλαγματικής ισοτιμίας (εάν υπάρχει), βάσει του διακανονισμού του ΔΝΤ (Διεθνές Νομισματικό Ταμείο), αλλά σε κάποιο βαθμό.\nΣτην Ινδία, όταν η τιμή του νομίσματος είναι σταθερή, η επίσημη τιμή του νομίσματός της σε αποθεματικό νόμισμα εκδίδεται από την τράπεζα κορυφής, δηλαδή την τράπεζα αποθεματικών της Ινδίας. Μετά τον καθορισμό του επιτοκίου, το RBI αναλαμβάνει την υποχρέωση να αγοράζει και να πωλεί συναλλάγματος, ενώ οι ιδιωτικές αγορές και πωλήσεις αναβάλλονται. Η κεντρική τράπεζα κάνει αλλαγές στη συναλλαγματική ισοτιμία (εάν είναι απαραίτητο).\nΟρισμός ευέλικτης συναλλαγματικής ισοτιμίας\nΈνα νομισματικό σύστημα, όπου η συναλλαγματική ισοτιμία ορίζεται ανάλογα με τις δυνάμεις ζήτησης και προσφοράς, είναι γνωστή ως ευέλικτη ή κυμαινόμενη συναλλαγματική ισοτιμία. Η οικονομική θέση της χώρας καθορίζει τη ζήτηση και την προσφορά της αγοράς για το νόμισμά της.\nΣε αυτό το σύστημα, η τιμή του νομίσματος καθορίζεται από την αγορά, όσον αφορά άλλα νομίσματα, δηλαδή όσο υψηλότερη είναι η ζήτηση για ένα συγκεκριμένο νόμισμα, τόσο υψηλότερη είναι η συναλλαγματική ισοτιμία και όσο χαμηλότερη είναι η ζήτηση, τόσο μικρότερη είναι η αξία του νομίσματος σε σύγκριση με άλλα νομίσματα. Ως εκ τούτου, η συναλλαγματική ισοτιμία δεν είναι υπό τον έλεγχο της κυβέρνησης ή της κεντρικής τράπεζας.\nΒασικές διαφορές μεταξύ σταθερών και ευέλικτων τιμών συναλλάγματος\nΤα ακόλουθα σημεία είναι αξιοσημείωτα όσον αφορά τη διαφορά μεταξύ σταθερών και ευέλικτων συναλλαγματικών ισοτιμιών:\nΗ συναλλαγματική ισοτιμία που καθορίζει και διατηρεί η κυβέρνηση στο ίδιο επίπεδο ονομάζεται σταθερή συναλλαγματική ισοτιμία. Η συναλλαγματική ισοτιμία που ποικίλλει ανάλογα με τη μεταβολή των δυνάμεων της αγοράς ονομάζεται ευέλικτη συναλλαγματική ισοτιμία.\nΗ σταθερή συναλλαγματική ισοτιμία καθορίζεται από το κράτος ή την κεντρική τράπεζα της χώρας. Από την άλλη πλευρά, η ευέλικτη συναλλαγματική ισοτιμία καθορίζεται από τις δυνάμεις ζήτησης και προσφοράς.\nΣτο καθεστώς σταθερής συναλλαγματικής ισοτιμίας, η μείωση της ονομαστικής αξίας του νομίσματος χαρακτηρίζεται υποτίμηση και αύξηση ως ανατίμηση. Από την άλλη πλευρά, στο ευέλικτο σύστημα συναλλαγματικών ισοτιμιών, η μείωση της τιμής του νομίσματος θεωρείται ως απόσβεση και αύξηση, ως ανατίμηση.\nΗ κερδοσκοπία είναι συνήθης στην ευέλικτη συναλλαγματική ισοτιμία. Αντιστρόφως, στην περίπτωση της σταθερής συναλλαγματικής κερδοσκοπίας συμβαίνει όταν υπάρχει φήμη για αλλαγή στην κυβερνητική πολιτική.\nΣε σταθερή συναλλαγματική ισοτιμία, ο μηχανισμός αυτορρύθμισης λειτουργεί μέσω διακύμανσης της προσφοράς χρήματος, του εγχώριου επιτοκίου και της τιμής. Σε αντίθεση με την ευέλικτη συναλλαγματική ισοτιμία που λειτουργεί για την εξάλειψη της εξωτερικής αστάθειας από τη μεταβολή της συναλλαγματικής ισοτιμίας.\nΚαθώς και το σύστημα συναλλαγματικών ισοτιμιών έχει θετικές και αρνητικές πτυχές. Δεν είναι δυνατό για τους οικονομολόγους να καταλήξουν σε ένα συγκεκριμένο συμπέρασμα, οπότε ο διάλογος είναι αναποφάσιστος, καθώς τα αντιρρήματα συνεχίζονται και από τα δύο καθεστώτα. Ενώ οι θεωρητικοί ευνοούν την ευέλικτη συναλλαγματική ισοτιμία λόγω της εξάρτησης από το σύστημα ελεύθερης αγοράς και τον μηχανισμό των τιμών, οι υπεύθυνοι για τη χάραξη πολιτικής και οι κεντρικοί τραπεζίτες υποστήριξαν το σύστημα σταθερών συναλλαγματικών ισοτιμιών.


Μήτογλου: «Θα παλέψουμε για το αήττητο και για τα πλέι οφ» | Panathinaikos24.gr\nΜήτογλου: «Θα παλέψουμε για το αήττητο και για τα πλέι οφ»\nΤο νέο blog του Κωνσταντίνου Μήτογλου στην ιστοσελίδα του ΕΣΑΚΕ για τη νίκη επί της ΑΕΚ, το αήττητο σερί και τα πλέι οφ.\n12.05.2018 | 17:47\nΑναλυτικά το blog του Μήτογλου στον ΕΣΑΚΕ:\nΒρισκόμαστε μια μέρα πριν την τελευταία αγωνιστική της κανονικής περιόδου του πρωταθλήματος στην οποία η ομάδα μας έχει την ευκαιρία να ολοκληρώσει αήττητη. Πρόκειται για ένα ρεκόρ ιστορικού χαρακτήρα αλλά όπως όλοι ξέρουμε τα πάντα κρίνονται στα πλέι οφ. Η αλήθεια είναι πως θέλουμε πολύ να κερδίσουμε στο Λαύριο και να καταφέρουμε να τερματίσουμε χωρίς ήττα στην κανονική περίοδο και θα παλέψουμε γι’ αυτό.\nΤην Παρασκευή καταφέραμε να κερδίσουμε μια πολύ καλή και φορμαρισμένη ομάδα, όπως είναι η ΑΕΚ, δείχνοντας πως ανεβάζουμε στροφές εν όψει της έναρξης της τελικής φάσης του πρωταθλήματος.\nΚάπου εδώ θα ήθελα να σταθώ στην κίνηση της ομάδας μας να διαθέσει τα έσοδα του αγώνα στην οικογένεια του αδικοχαμένου πιλότου μας, Γιώργου Μπαλταδώρου. Ήταν μια εξαιρετική πρωτοβουλία, η οποία προσωπικά με έκανε υπερήφανο που είμαι μέλος της. Εύχομαι τέτοιες ενέργειες να βρουν μιμητές.\nΤώρα έχουμε μπροστά μας ένα ακόμη δύσκολο ματς απέναντι σε μια εξαιρετική ομάδα, το Λαύριο, που αποτελεί μία από τις ευχάριστες εκπλήξεις του φετινού πρωταθλήματος. Γνωρίζουμε πως για να τα καταφέρουμε θα πρέπει να παρουσιαστούμε σοβαροί και συγκεντρωμένοι από το πρώτο λεπτό. Περιμένουμε ένα γεμάτο γήπεδο από φιλάθλους που διψούν για θέαμα. Θέλουμε να παίξουμε καλά τόσο για εμάς, όσο και για να ευχαριστήσουμε εκείνους.


The Boys: Κυκλοφόρησε το trailer της δεύτερης σεζόν | Watch & Chill\nΤο δίκτυο Amazon κυκλοφόρησε το επίσημο trailer της δεύτερης σεζόν της σειράς The Boys, η οποία θα ξεκινήσει να προβάλλεται στις 4 Σεπτεμβρίου 2020, ενώ έχει ανανεωθεί ήδη και για τρίτο κύκλο.\nΩστόσο, σε αντίθεση με τον πρώτο κύκλο, στη νέα σεζόν δεν θα διατεθούν όλα τα επεισόδια μαζί. Στις 4 Σεπτεμβρίου θα κυκλοφορήσουν τα πρώτα τρία επεισόδια και μετά το επόμενο θα προβάλλεται κάθε εβδομάδα.\nΗ σειρά βασίζεται στο ομότιτλο κόμικ των Garth Ennis και Darick Robertson και η δημιουργία ανήκει στους Eric Kripke, Evan Goldberg και Seth Rogen. Στην υπόθεση, μία ομάδα vigilantes, γνωστοί ως “The Boys”, σκοπεύουν να πολεμήσουν διεφθαρμένους υπερ-ηρώες με κάθε κόστος.\nΣτη νέα σεζόν θα προστεθούν στο καστ δύο νέα πρόσωπα που προέρχονται από τη σειρά Timeless. Ο Goran Visnjic θα υποδυθεί τον Alistair Adana, έναν χαρισματικό ηγέτη μιας μυστηριώδους αίρεσης. Το δεύτερο πρόσωπο είναι η Claudia Doumit, που θα υποδυθεί τη γερουσιαστή Victoria Neuman.\n👉 Διαβάστε όλες τις ειδήσεις που αφορούν τη σειρά The Boys.


Παπούτσια εργασίας για όλα τα επαγγέλματα BASE | Vector Brands\nΠαπούτσια εργασίας BASE για απαιτητικά επαγγέλματα\nΗ άνεση στα παπούτσια εργασίας είναι αυτή που εμπνέει τη Base Protection από την πρώτη μέρα λειτουργίας της.\nΗ εταιρεία παράγει παπούτσια ασφαλείας, συνδυάζοντας την τεχνολογία και τις λειτουργικές απαιτήσεις, για να ανταποκριθεί στις ανάγκες των επαγγελματιών και των πιο απαιτητικών πελατών.\nΗ επένδυση στην Έρευνα & Ανάπτυξη της Base Protection έχει φέρει πολλές κατοχυρωμένες πατέντες, με αποτέλεσμα να κάνουν το παπούτσι επιθυμητό ακόμα και μετά την εργασία. Τα σχέδια της εταιρείας προέρχονται από μια ομάδα νέων και δημιουργικών σχεδιαστών.\nΗ Base Protection είναι αυτή τη στιγμή μια από τις πιο επιτυχημένες εταιρείες στον κλάδο της, χάρη στο αναγνωρισμένο έργο του τμήματος εξυπηρέτησης πελατών της, την ταχύτητα, την ακρίβεια παράδοσης, την εξυπηρέτηση μετά την πώληση. Η προστιθέμενη αξία της εταιρείας είναι η προσοχή στο περιβάλλον. Η οικολογική βιωσιμότητα, η άνεση, η τεχνολογία και η αποδοτικότητα είναι ο ακρογωνιαίος λίθος της εταιρείας, έτσι ώστε η εργασία σας να είναι μια ασφαλής απόλαυση.\nΣημεία Πώλησης BASE\nΑντοχή στη διάτρηση κατά S1P\nΥδατοστεγές με extra σόλα κατά S3\nΑντι-ολισθητικές ιδιότητες κατά SRC\nΑντοχή σε καυτή επαφή κατά HRO\nΜόνωση από ψύχος κατά CI\nΜόνωση από θερμότητα κατά HI\nΗ i-daptive® είναι μια επαναστατική τεχνολογία για παπούτσια εργασίας που έχει εξελίξει και πατεντάρει η Base Protection και εφαρμόζεται στη νέα σειρά KΛPTIV®.\nΤο i-daptive® είναι ένα έξυπνο και ενεργό σύστημα, με μεταβαλλόμενη συμπεριφορά ανάλογα με τη δραστηριότητά σας.\nΈνα μεγάλο μέρος της ενέργειας απορροφάται και επιστρέφει στο σύστημα i-daptive® του παπουτσιού έτσι ώστε να μας εγγυάται μια αίσθηση ξεκούρασης. Είναι ένα φυσικό ενεργειακό rebound.\nΗ μεταβλητή γεωμετρία του συστήματος idaptive® εγγυάται άμεση προσαρμογή ανάλογα με τις συνθήκες χρήσης.\nΜειώνει τον κίνδυνο τραυματισμού και διαστρέμματος σε ανώμαλο έδαφος. Το σύστημα i-daptive® λειτουργεί συνεχώς και προσδίδει σταθερότητα, επαναφέροντας τον άξονα του ποδιού σε περίπτωση πλευρικών ταλαντώσεων.\nΗ ενέργεια που παράγεται από την πρόσκρουση του ποδιού στο έδαφος απορροφάται. Το σύστημα λειτουργεί δυναμικά απορροφώντας τους κραδασμούς.\nΗ υψηλή ενέργεια κρούσης διαχέεται, μειώνει το φορτίο από το σώμα και κάνει το βάδισμα πιο εύκολο. Όσο ισχυρότερη είναι η πρόσκρουση, τόσο πιο αποτελεσματικά λειτουργεί το σύστημα i-daptive®.\nΗ ενέργεια επιστρέφεται προς όφελός σας και μεταβάλλεται ανάλογα με την ταχύτητα και την κίνηση του ποδιού σας.\nTο σύστημα i-daptive προσδίδει σταθερότητα επαναφέροντας τον άξονα του ποδιού σε περίπτωση πλευρικών ταλαντώσεων. Έτσι ανακουφίζονται οι αρθρώσεις του ποδιού και το υπόλοιπο σώμα, μειώνοντας τον κίνδυνο διαστρέμματος.


Κρίσιμο διοικητικό συμβούλιο σήμερα - Αποφασίζει η Σούπερ Λιγκ 2-Φούτμπολ Λιγκ για τα πρωταθλήματα - e-thessalia.gr\nΚρίσιμο διοικητικό συμβούλιο σήμερα – Αποφασίζει η Σούπερ Λιγκ 2-Φούτμπολ Λιγκ για τα πρωταθλήματα\nΕυθύμης Χούτας 4 Μαΐου 2020, 13:34 4 Μαΐου 2020 Έντυπη Έκδοση\nΚρίσιμο διοικητικό συμβούλιο της Ένωσης Σούπερ Λιγκ 2-Φούτμπολ Λιγκ, πραγματοποιείται σήμερα Δευτέρα στις 14.00, μέσω τηλεδιάσκεψης, με τις ομάδες να αποφασίζουν για τη συνέχεια ή διακοπή των πρωταθλημάτων τους.\nΟι ομάδες, μεταξύ αυτών και ο Ολυμπιακός Βόλου, θα κληθούν να πάρουν αποφάσεις για το μέλλον της φετινής σεζόν, το αν δηλαδή θα μπει οριστικό «λουκέτο» ή θα συνεχιστούν κανονικά τα πρωταθλήματα.\nΕφόσον τελικά αποφασιστεί να… κυλήσει ξανά η μπάλα στο χορτάρι, ακολούθως θα απευθυνθούν στον υφυπουργό Αθλητισμού, ώστε μέσω των αρμόδιων φορέων, να δοθεί το τελικό «ok», για το αν είναι ασφαλές να επιστρέψουν και οι ομάδες της Σούπερ Λιγκ 2 και της Φούτμπολ Λιγκ στις προπονήσεις (ανά γκρουπ), όπως εκείνες της μεγάλης κατηγορίας. Κι αυτό γιατί υπάρχουν επιφυλάξεις για την ασφάλεια παικτών και προπονητών, αφού οι υλικοτεχνικές υποδομές στις δύο χαμηλότερες κατηγορίες δεν είναι ίδιες με εκείνες των ομάδων της Σούπερ Λιγκ.\nΟ Υφυπουργός Αθλητισμού, Λευτέρης Αυγενάκης, σε συνέντευξη του στην εκπομπή «10» της ΕΡΤ1 σχολίασε σχετικά: «Η Σούπερ Λιγκ ήταν η μόνη διοργανώτρια αρχή που πήρε απόφαση, κάνοντας χρήση και της διατάξεως που περάσαμε, ότι ναι επιθυμεί να ξεκινήσει το πρωτάθλημα αλλά να δούμε αν και εφόσον…\nΔιοργανώτριες αρχές διαφόρων αθλημάτων τις επόμενες ημέρες έχουν προγραμματίσει να συζητήσουν τι θα πράξουν. Ήδη η Σούπερ Λιγκ 2 και η Φούτμπολ Λιγκ έχουν προγραμματίσει να συνεδριάσουν την Δευτέρα (σ.σ. σήμερα) και θα περιμένουμε να δούμε ποια θα είναι η απόφαση που θα παρθεί».\nΣύμφωνα με πληροφορίες, οι περισσότερες ομάδες είναι αρνητικές στο να συνεχιστούν τα πρωταθλήματα. Οι σύλλογοι της Φούτμπολ Λιγκ επιθυμούν να υπάρξει αναδιάρθρωση και αυτή είναι και η θέση του Ολυμπιακού Βόλου, η οποία εκφράζεται μέσω του «ισχυρού» άνδρα της ΠΑΕ, Ευριπίδη Τσιμπανάκου. Θεωρεί, πως το πείραμα-έκτρωμα του περσινού καλοκαιριού, με την αναδιάρθρωση που έγινε, εις βάρος των περσινών πρωταθλητών της Γ’ Εθνικής, με απόφαση του τότε υπουργού Αθλητισμού, Γιώργο Βασιλειάδη, απέτυχε παταγωδώς. Στον Ολυμπιακό Βόλου επιθυμούν απονομή δικαιοσύνης και οι αρμόδιοι για το ελληνικό ποδόσφαιρο και τις μικρότερες κατηγορίες να προχωρήσουν σε άμεση αναδιάρθρωση.\nΟι ομάδες της Σούπερ Λιγκ 2 από την πλευρά τους δεν «καίγονται» για αναδιάρθρωση. Εφόσον, όμως, δεν θιγούν τα συμφέροντά τους, τότε δεν θα είναι αρνητικές. Θα πρέπει να βρεθεί τρόπος να αναβαθμιστεί το προϊόν στις μικρότερες επαγγελματικές κατηγορίες, έτσι ώστε να βρεθεί τηλεοπτικός πάροχος, για την κάλυψη των αγώνων του πρωταθλήματος, καθώς και δυνατοί χορηγοί, σε μια πολύ δύσκολη περίοδο που έρχεται για το ποδόσφαιρο. Θυμίζουμε, πως τη νέα χρονιά δεν υπάρχει σύμβαση της ΕΡΤ, τόσο με τις ομάδες της Σούπερ Λιγκ 2, όσο και της Φούτμπολ Λιγκ, αναφορικά με τα τηλεοπτικά δικαιώματα.\nΟ Λευτέρης Αυγενάκης, το… ξέκοψε στις ομάδες της δεύτερης και τρίτης τη τάξει επαγγελματικής κατηγορίας για το τηλεοπτικό συμβόλαιο με την ΕΡΤ την επόμενη σεζόν, στην πρόσφατη τηλεδιάσκεψη. Τόνισε, πως δεν πρόκειται η κρατική τηλεόραση να ανανεώσει το συμβόλαιο με τις ομάδες της\nΣούπερ Λιγκ 2 και της Φούτμπολ Λιγκ, για την κάλυψη των αγώνων τους τη νέα αγωνιστική περίοδο. Όσον αφορά το ζήτημα της αναδιάρθρωσης των κατηγοριών και αν έχει συζητηθεί αυτό το ενδεχόμενο, λόγω της δυνατότητας τροποποιήσεων των προκηρύξεων, ο υφυπουργός αθλητισμού τόνισε:\n«Εμείς βάζουμε το πλαίσιο. Είχαμε μία τηλεδιάσκεψη με τον κ. Λεουτσάκο και επτά εκπροσώπους ομάδων της Σούπερ Λιγκ 2 και της Φούτμπολ Λιγκ, όπου κάναμε μια συζήτηση, αλλά δεν μιλήσαμε για αναδιάρθρωση. Όπως είπα και στην τηλεδιάσκεψη δεν είναι προτεραιότητα μας, δεν είναι της παρούσης. Προτεραιότητα μας είναι η ασφαλή επανεκκίνηση του αθλητισμού και η ασφάλεια των πολιτών και αθλητών μας».\nπρωταθλήματαΣούπερ Λιγκ 2Φούτμπολ Λιγκ\nΠροηγούμενο ΆρθροΟικογενειακό κλίμα στη Νίκη εν αναμονή της τηλεδιάσκεψης για τη Φούτμπολ ΛιγκΕπόμενο ΆρθροΜετ’ εμποδίων η λειτουργία των ενοριακών συσσιτίων – Από τις 17 Μαΐου και μετά η καθολική λειτουργία τους


Τέλος ο Arrivabene από τη Ferrari! – CARSNEWS\nΜετά από μία ακόμα αποτυχημένη προσπάθεια κατάκτησης του τίτλου στη Formula 1, η Scuderia ήταν εδώ και μήνες καζάνι που έβραζε και τελικά ο Ιταλός είναι αυτός που πληρώνει το μάρμαρο!\nΣύμφωνα με τη Gazzetta dello Sport ο πρόεδρος της Ferrari John Elkann έχει επιλέξει να προβιβάσει στο ρόλο του επικεφαλής της ομάδας τον μέχρι πρότινος τεχνικό διευθυντή, Mattia Binotto.\nΑξίζει να σημειωθεί πως πριν τις γιορτές είχε διαρρεύσει πως υπήρχαν αρκετές στιγμές έντασης ανάμεσα στους δύο άνδρες, με τον Arrivabene να το διαψεύδει.\nΟ 61χρονος από τη Μπρέσια ανέλαβε τα ηνία της Scuderia στις 23 Νοεμβρίου του 2014, παραλαμβάνοντας τη σκυτάλη από τον Marco Mattiacci. Πριν από αυτό, μπορεί να μην είχε τεχνικό υπόβαθρο αλλά μετρούσε 17 χρόνια στη Philip Morris, σταθερό χορηγό της Ferrari, δουλεύοντας επί σειρά ετών στο κομμάτι της Formula 1. Μάλιστα, αποτελούσε και εκπρόσωπο των χορηγών του σπορ στην Κομισιόν της F1.\nΣτα τέσσερα χρόνια διοίκησής του, η Ferrari επεδίωξε την αντεπίθεση ωστόσο δεν κατάφερε να σπάσει την κυριαρχία της Mercedes σε αυτή την υβριδική εποχή της Formula 1. Και το σημαντικότερο, είναι πως ειδικά πέρυσι, υπήρξαν εκ νέου λάθη στρατηγικής αλλά και διαχείρισης των ισορροπιών εντός της ομάδας, με αποκορύφωμα το Grand Prix της Μόντσα και την άκομψη ενημέρωση του τότε pole man Kimi Raikkonen πως αποχωρεί από την ομάδα.\nΠράγμα που για πολλούς, ανάμεσά τους και ο συντάκτης αυτού του άρθρου, οδήγησε στη λανθασμένη προσέγγιση της εκκίνησης από τα κόκκινα μονοθέσια κι εν συνεχεία τη σύγκρουση Lewis Hamilton–Sebastian Vettel που εν πολλοίς, έγειρε οριστικά τη πλάστιγγα υπέρ του Βρετανού.\nΌσο για τον Binotto, ανέλαβε τεχνικός διευθυντής το 2016, όταν αποχώρησε από την ομάδα ο James Allison. Μετρούσε ήδη 11 χρόνια στο Μαρανέλο, ξεκινώντας το 1995 ως μηχανικός κινητήρα στην ομάδα δοκιμών κι έπειτα, από το 1997 έως το 2003 με παρόμοιο ρόλο στην αγωνιστική ομάδα.\nΑφού διατέλεσε και ως επικεφαλής μηχανολόγος πίστας της ομάδας, το 2009 ανέλαβε υπεύθυνος για τον κινητήρα και το σύστημα KERS.\nΑκόμα δεν έχει γνωστοποιηθεί αν θα αντικατασταθεί από ένα νέο πρόσωπο ή αν θα δούμε στη θέση του έναν εκ των Corrado Iotti (υπεύθυνος τμήματος υβριδικής μηχανής) ή Enrico Cardile (επικεφαλής αεροδυναμικής).\nΘα αναβληθεί η μάχη της Pole στην Ιαπωνία;


«Οι στόχοι μας συμβαδίζουν» - ΤΑ ΝΕΑ\ntanea.gr > Έντυπες Ειδήσεις > Ομάδα > «Οι στόχοι μας συμβαδίζουν»\n«Οι στόχοι μας συμβαδίζουν»\nΠέρασαν κάποιες εβδομάδες από τότε που ο ΠΑΟΚ έπεισε τον Αμπελ Φερέιρα να κρατήσει το τιμόνι της ομάδας. Εως χθες δεν γνωρίζαμε πολλά για τον τεχνικό. Αλλά η ΠΑΕ φρόντισε να τον παρουσιάσει και να μάθει το ευρύ κοινό τη φιλοσοφία του προπονητή.\n«Θα είναι ο πυλώνας γύρω από τον οποίο θα κινηθεί ο ΠΑΟΚ τα προσεχή χρόνια. Ηταν μια γενναία απόφασή του. Εδειξε να είναι ξεκάθαρος. Οταν η διοίκηση αποφάσισε για τον Φερέιρα, δεν το έκανε για το όνομα, αλλά είχε να κάνει με τον τρόπο προσέγγισης του ποδοσφαίρου. Είναι ένας άνθρωπος για να αναδείξει ό,τι καλύτερο έχει ο σύλλογος. Δεν ήμασταν προετοιμασμένοι για ό,τι έγινε με τον Λουτσέσκου, αντιδράσαμε όμως και μέσα σε 72 ώρες είχαμε προπονητή», είπε ο τεχνικός διευθυντής Μάριο Μπράνκο, παρουσιάζοντας τον νέο τεχνικό του ΠΑΟΚ.\nΟταν πήρε τον λόγο ο Φερέιρα, τα πράγματα έδειξαν να γίνονται πιο απλά, αναφορικά με το τι ακριβώς ζητεί ο κόουτς.\n«Οι στόχοι μου με αυτούς του ΠΑΟΚ συμβαδίζουν. Θέλουμε να δώσουμε το στίγμα μας όχι μόνο στην Ελλάδα, αλλά και σε ευρωπαϊκό επίπεδο. Η πρόκριση στους ομίλους του Τσάμπιονς Λιγκ είναι ο πρώτος στόχος. Προετοιμαζόμαστε γι' αυτόν και γνωρίζουμε ότι υπάρχει αυξημένο επίπεδο δυσκολίας. Θέλουμε να γράψουμε ιστορία από τις πρώτες ημέρες που είμαστε εδώ. Είναι, βέβαια, αλήθεια ότι δεν είμαι μάγος. Δίνω τα πάντα για να φτιάξω μια ανταγωνιστική ομάδα. Η στρατηγική και η προσέγγιση σχετικά με τα παιχνίδια που έχουμε μπροστά μας θα εξαρτηθεί από τους ποδοσφαιριστές που θα διαθέτουμε εκείνη τη στιγμή», υπογράμμισε αρχικά ο Φερέιρα, φανερώνοντας πως ξεκάθαρα επιθυμεί την πρόκριση στους ομίλους της χρυσοποίκιλτης διοργάνωσης.\n«Αξίζουν συγχαρητήρια σε όσους πέτυχαν αυτό που κατάφερε ο ΠΑΟΚ την περασμένη σεζόν. Το πιο δύσκολο δεν είναι να νικάς, αλλά να νικάς συνεχόμενα. Πιστεύω στη δουλειά μου και δέχθηκα την πρόκληση. Αυτό ήταν να οδηγήσω την ομάδα στην ελίτ του ποδοσφαίρου. Πρέπει να ξεπεράσουμε τα όριά μας. Εχω βγει από τη ζώνη της οικειότητας, το ίδιο έχει κάνει και η ομάδα. Ενωμένοι θα είμαστε πολύ δυνατοί», πρόσθεσε.\nΣε αρμονία με τη διοίκηση\nΑλλά δεν ήταν μόνον αυτά: «Είμαστε σε αρμονία με τη διοίκηση για τους ποδοσφαιριστές που θέλουμε. Το πιο σημαντικό είναι να γίνουν μεταγραφές που θα προσθέσουν ποιότητα. Μετά την προετοιμασία στην Ολλανδία θα ληφθούν αποφάσεις. Θέλω να συνεχίσω να δίνω ευκαιρίες στους παίκτες για να μου δείξουν πόσο πολύ θέλουν να είναι μέλη αυτού του φιλόδοξου πρότζεκτ του ΠΑΟΚ. Δεν έχω ένα σύστημα που ακολουθώ τυφλά. Κάποιες φορές παίζαμε κάτι σαν 4-4-2 που βέβαια μεταλλάσσεται αρκετά σε σχέση με το αν η ομάδα έχει την μπάλα ή όχι. Κάνω δοκιμές, αισθάνομαι άνετα, όπως και οι παίκτες. Οσο για τον κόσμο, γνωρίζω ότι είναι απαιτητικός και το μόνο που θέλω είναι να συνεχίσει να στηρίζει την ομάδα».\nΜίλησε και για τους Πορτογάλους που θα αντιμετωπίσει αλλά και για τα νέα παιδιά της ομάδας: «Είναι κάτι που συμβαίνει. Οταν έχεις το θάρρος να αναλαμβάνεις ρίσκα, αργά ή γρήγορα θα έρθει η επιτυχία. Αυτό που με έφερε εδώ είναι αυτό που θα συνεχίσει να με παρακινεί και τις επόμενες σεζόν. Σέβομαι τη δουλειά των συμπατριωτών μου και περιμένω να τους αντιμετωπίσω μέσα στο γήπεδο γιατί εκεί κρίνονται τα πάντα. Για τους νέους παίκτες, μπορώ να πω ότι θα παραμείνουν οι Μιχαηλίδης, Τσιγγάρας και Γαϊτανίδης. Πάντα θέλω να έχω μίξη στις ηλικίες. Πρέπει να έχουμε παίκτες έμπειρους που θα στηρίξουν τους νέους».


Justine's Blog: Χριστούγεννα με τέχνη από την Αυστραλία\nΚαλά Χριστούγεννα αγαπημένοι μου με ήρεμη εσωτερική διάθεση, αγάπη και γενναιοδωρία γιά τους γύρω μας.\nΚαλά Χριστούγεννα σε όλους και σε όλες απανταχού της Γής.\nΑντί για Χριστουγεννιάτικη κάρτα θα σας παρουσιάσω το ποιητικό και εικαστικό έργο του συνεργάτη μου εξ Αυστραλίας Σταύρου Μεσσήνη, ο οποίος έχει ένα βραβευμένο διαδικτυακό τόπο γιά την ομογένεια TGANews , ενώ παράλληλα αποτυπώνει τη φλόγα της ελληνικότητάς του στις δημιουργίες του.\nΧρόνια πολλά στους Χρήστους και τις Χριστίνες!\nΤα έργα του Σταύρου Μεσσήνη στο διαδίκτυο\nΠέντε ποιητικές συνθέσεις του δημοσιογράφου και ποιητή Σταύρου Μεσσήνη κυκλοφορούν ως ηλεκτρονικά βιβλία (e-books) από την πρώτη εβδομάδα του Δεκεμβρίου. Πρόκειται για τα βιβλία: "Ωρα μηδέν", "Η δεντρόπολη", "Εαρ το πρώτο", "Το σπίτι των υακίνθων" και "Καλειδοσκόπιο". Τα δύο τελευταία βιβλία εκδίδονται για πρώτη φορά.\nOι πέντε ηλεκτρονικές εκδόσεις παρουσιάζονται από την 1η Δεκεμβρίου 2010 στην ιστοσελίδα «www.messinis-art.com» (ή και «www.stavrosmessinis.com»).\n«Το ηλεκτρονικό βιβλίο είναι πλέον πραγματικότητα και ο τομέας των εκδόσεων έχει εισέλθει στην ψηφιακή εποχή, ενώ τα βιβλία που εκδίδονται με αυτό τον τρόπο πολλαπλασιάζονται καθημερινά,» λέει ο Σταύρος Μεσσήνης.\n«Πρόκειται για μια σημαντική καινοτομία και εξέλιξη, χωρίς αυτό να σημαίνει ότι το έντυπο βιβλίο δεν συνεχίζει να είναι ελκυστικό. Εχοντας προϋπηρεσία στο σχεδιασμό και εκδόσεις βιβλίων, πιστεύω ότι και το έντυπο και το ηλεκτρονικό βιβλίο έχουν μεγάλο μέλλον.\n»Η απόφαση να εκδοθούν τα πέντε βιβλία μου, καθώς και άλλα δύο μέσα στο 2011, ως ηλεκτρονικά βιβλία, οφείλεται στο γεγονός ότι με αυτό τον τρόπο και μέσω του διαδικτύου δίνεται η δυνατότητα σε οποιονδήποτε, από κάθε γωνιά του πλανήτη, να έχει πρόσβαση σε αυτά και να μπορεί να τα διαβάσει.»\nΣε πρώτο στάδιο τα βιβλία παρουσιάζονται ως αρχεία «PDF», έτσι ώστε να μπορούν να διαβαστούν άνετα σε ηλεκτρονικούς υπολογιστές, σε πολλούς ψηφιακούς αναγνώστες βιβλίων (e-book readers) και να αποθηκεύονται σε σκληρούς δίσκους ή άλλα μέσα αποθήκευσης ηλεκτρονικών αρχείων. Για την ανάγνωση των βιβλίων απαιτείται πρόγραμμα ανάγνωσης αρχείων PDF τα οποία προσφέρονται δωρεάν στο διαδίκτυο, όπως το Adobe Reader και το Digital Editions, με βάση το οποίο είναι σχεδιασμένα και τα βιβλία του Σταύρου Μεσσήνη.\nΠαράλληλα, στην ιστοσελίδα "messinis-art.com" υπάρχει και ειδικός χώρος γκάλερι όπου θα παρουσιάζονται και πίνακες ζωγραφικής που φιλοτέχνησε τα τελευταία χρόνια, καθώς και καινούργιες δημιουργίες του.\nΟ Σταύρος Μεσσήνης ασχολείται με τη δημοσιογραφία, λογοτεχνία και ζωγραφική. Σπούδασε στην Ελλάδα και ολοκλήρωσε τις πανεπιστημιακές του σπουδές σε δημοσιογραφία, κοινωνιολογία και λογοτεχνία στην Αυστραλία. Εχει επίσης παρακολουθήσει μεταπτυχιακά μαθήματα σε Διοίκηση Επιχειρήσεων.\nΕργάστηκε ως δημοσιογράφος και αρχισυντάκτης σε εφημερίδες, περιοδικά και ραδιοσταθμούς στην Ελλάδα και Αυστραλία. Από το 1998 λειτουργεί την ομογενειακή ειδησεογραφική πύλη "The Greeks Abroad News" (www.tganews.com ), που το 2001 κέρδισε από το τότε υπουργείο Μέσων Ενημέρωσης της Ελλάδας, το πρώτο βραβείο καλύτερης ομογενειακής ιστοσελίδας. Επίσης στις αρχές της δεκαετίας του ’80 ίδρυσε στη Μελβούρνη τον εκδοτικό οίκο Elikia Books.\nΕπίσης, ασχολείται για πολλά χρόνια με τη ζωγραφική, με βασικές πανεπιστημιακές σπουδές στον τομέα αυτό. Πινακές του βρίσκονται σε ιδιωτικές συλλογές. Ποιήματα, άρθρα, κριτικές και συνεντεύξεις του έχουν παρουσιαστεί σε εφημερίδες, περιοδικά και ραδιόφωνο, καθώς και σε πολλές ειδησεογραφικές ιστοσελίδες.\nΜ 0427 544477\nW messinis-art.com stavrosmessinis.com\nΑναρτήθηκε από Justine Frangouli στις 6:19 AM\nΜΕ ΥΓΕΙΑ ΚΑΙ ΑΓΑΠΗ ΚΑΙ ΧΑΡΑ\nΚΑΙ ΤΑ ΑΓΑΠΗΜΕΝΑ ΣΑΣ ΠΡΟΣΩΠΑ\nΤζουστινάκι,εύχομαι σε σένα και την οικογένειά σου Χαρούμενα Χριστούγεννα με υγεία, ειρήνη και ευτυχία.\nΔέσποινα καλή μου,\nΕυχαριστώ γιά τις όμορφες ευχές σου. Και σε σένα εύχομαι μια όμορφη γιορτινη μέρα αύριο με τους αγαπημένους σου.\nΜιχάλη αγαπημένε μας,\nΚι εμείς ευχόμαστε να έχεις όμορφα Χριστούγεννα με δικούς ανθρώπους. Να περάσεις μία αγαπημένη μέρα με οικείους.\nΚαι η Νέα χρονιά να σου φέρει ό,τι ποθείς.\nXρονια Πολλα και με υγεία!\n'Ενα μεγάλο "Εύγε" σε σένα μα και στον καλλιτέχνη με την ανήσυχη καρδιά, από την Αυστραλία...\nπροχωρώντας αισιόδοξα για το Νέο Χρόνο!\nΙουστινάκι μου γλυκό, Χρόνια Πολλά, Ευτυχισμένα κι Ευλογημένα σε όλους σας! Σας γλυκοφιλώ και σας κάνω μια μεγάααλη αγκαλιά, μου λείπεις, ματάκια μου! Περιμένω να έρθεις! Και πάλι ευχές, ξανά, αγάπη πολλή και φιλιά!\nσου εύχομαι να περάσεις ΚΑΛΕΣ ΓΙΟΡΤΕΣ στο χιονισμένο (όπως φαντάζομαι) Μόντρεαλ!!!!\nΕύχομαι από καρδιάς Χρόνια πολλά σε σένα, το Δημήτρη και την οικογένειά σας.\nΕλπίζω το Νέον Ετος να φέρει περισσότερο φώς στη ζωή μας.\nΑλεφάκι μου γλυκό,\nΜε πρόλαβες στι ευχές. Νάσαι καλά με τους αγαπημένους σου ένα γύρο, να περνάς υπέροχα και να γράφεις καταιγιστικά.\nΕύχομαι η Νέα Χρονιά να φέρει καινούριες αγάπες.\nΚι εμένα μου έχεις λείψει, αλλά ο Φεβρουάριος είναι κοντά.\nΜεροπάκι της Κύπρου,\nΠολύ σ΄ευχαριστώ γιά τις ευχές σου. Νάσαι καλά με τους δικούς σου να γιορτάζετε όμορφα τις Αγιες μέρες.\nκι ο Νέος Χρόνος να φέρει υγεία και μεγάλα χαμόγελα στις καρδιές και τα πρόσωπα.\nΦιλί του χιονιού, όπως σωστά μάντεψες\nΑσθμαίνοντας και καταιδρωμένη σου ευχομαι και εγώ Τζουστινάκι καλό, να περάσεις όμορφα και ειρηνικά τις γιορτές και ας ελπίσουμε ότι ο καινούργιος χρόνος δε θα μας φυλάει πολλά δυσάρεστα στο σακούλι του.\nPS Πήρα το γλυκό μήνυμά σου λίγο αργούτσικα, έλειψα στην Κρήτη κάμποσο και έμεινα πίσω.. μόλις ξεμπλέξω με κάτι υποχρέωσεις θα σου γράψω. Ιν δι μεαντιμε σε ευχαριστώ πολύ πολύ και σε φιλώ άλλη μια φορά γλυκά και σταυρωτά. Τα σέβη μου στον παπα Νίκο.Τον σκέφτομαι συχνά τώρα τελευταία.\nΧρόνια πολλά και καλή χρονια!! Αυριο αναχωρω για Λευκαδα! Θα μεταφερω τους χαιρετισμους στα πατρια εδαφη!!!\nΦιλιά -απο την εκνευριστικά ζεστη για την εποχη- Αθήνα!\nΧρόνια σου πολλά αγαπητή μου Ιουστίνη από μια χιονισμένη Νέα Υόρκη.\nΚάπου, κάποιος μούγραψε από Αθήνα να επικοινωνίσω με τον Σταύρο Μεσσήνη, νομίζω αν θυμάμαι καλά ήταν από το περιοδικό "Νέα Αριάδνη" αλλά δεν είμαι σίγουρος,\nήταν πέρυσι, δεν απάντησα, το άφησα να πάρει τον δρόμο της λησμονιάς...\nΤώρα τόχασα, τι να πω;\nΚαλή μου Ελένη,\nΕυχαριστώ γιά τις ευχές σου. Ελπίζω κι εσείς να περνάτε όμορα με τον Κίμωνα και τα κορίτσια.\nΚαλή Χρονιά με πολλές πωλήσεις.\nΘα γράψω σύντομα γιά το βιβλίο σου.\nΓιώργο αγαπημένε μου,\nΣε ζηλέυω γιά την τύχη σου να περιδιαβαίνεις τώρα σε μιά ανοιξιάτικη Λευκάδα.\nΣου εύχομαι Καλή Χρονιά γεμάτη υγεία, χαρές και δημιουργικότητα.\nΧαιρετίσματα απο το ηλιόλουστο χιονισμένο Μόντρεαλ\nΑγαπημένε Γάβρίλη μου,\nΧρόνια πολλά σε σένα και την οικογένειά σου. Να γιορτάζετε πάντοτε ανέμελα κι ετυχισμένα.\nΚαλή Χρονια με υγεία και πολλά γραφάς.\nΟ Σταύρος είναι ένας πολυδιάστατος άνθρωπος, να του γράψεις, έχει τα μέιλς του κάτω απο το άρθρο. Ποτέ δεν είναι αργά.\nΦιλί χιονάτο του βορρά


Ψυχολογικός Φάρος: Δε μπορείς να κάνεις τους ανθρώπους να σε αγαπήσουν, μπορείς όμως, να γίνεις αγαπήσιμος\nΔε μπορείς να κάνεις ανθρώπους που δεν ενδιαφέρονται για σένα,\nνα σε αγαπήσουν. Και ούτε χρειάζεται.\nΚανείς δε νοιάστηκε με το ζόρι.\nΔε μπορείς να κάνεις ανθρώπους που δεν ενδιαφέρονται για σένα, να σε αγαπήσουν. Και ούτε πρέπει. Και ούτε\nχρειάζεται. Κανείς δε νοιάστηκε με το ζόρι. Και ακόμα κι αν προσπαθήσεις πολύ να το πετύχεις, θα διαπιστώσεις πως πρόκειται για μια ματαιπονία, να προσπαθείς να αλλάξεις τις προτιμήσεις κάποιου σε τόσο προσωπικά θέματα. Εσύ μπορεί να θεωρείς ότι έχεις όλα τα καλά του κόσμου και πώς γίνεται κάποιος να μη σε θέλει στη ζωή του. Όμως, παραλείπεις κάτι πολύ σημαντικό: ο καθένας μας έχει πολύ διαφορετικά βιώματα, που τον έχουν διαμορφώσει με ένα συγκεκριμένο τρόπο, εκείνον και τις ανάγκες του και τα θέλω του. Οπότε,μπορεί απλά να μην ταιριάζετε.\nΑγαπήσιμος είσαι μόνο όταν έχεις αποδεχθεί εσύ ο ίδιος τον εαυτό σουκαι τον έχεις αγαπήσει. Για όλους υπάρχουν άτομα, με τα οποία θα μπορούσαν να ταιριάξουν, όμως, για να προσελκύσεις τους ανθρώπους που θέλεις να έχεις στη ζωή σου, πρέπει καταρχάς εσύ να εκφράσεις ξεκάθαρα ποιος θέλεις να είσαι.\nΑγαπήσιμος είσαι όταν είσαι αυθεντικός και έχεις μια ιδιαίτερη ταυτότητα που ξεχωρίζει μέσα στο πλήθος(για να είσαι αναντικατάστατος πρέπει να είσαι μοναδικός)\n…όταν μπορείς να ανοιχτείς…για να σε αγαπήσουν οι άλλοι πρέπει να τους αφήσεις να το κάνουν, γι’αυτό κατέβασε τις πανοπλίες που τόσο καλά σε προστατεύουν, γιατί παράλληλα σου στερούν την ουσιαστική επικοινωνία και την αληθινή ανθρώπινη επαφή. Άλλωστε, όταν εφάπτονται ανθρώπινοι κύκλοι, είναι μαγεία.\n…όταν δεν υποκρίνεσαι τον τέλειο αλλά εμφανίζεσαι στους άλλους με τα ελαττώματα και τις αδυναμίες σου.Αυτά τα τρωτά σημεία και η συνακόλουθη ευαισθησία σε κάνουν μοναδικό.Μην τα θεωρείς ανεπιθύμητα και προσπαθείς να τα κρύψεις…γιατί κάποιοι θα σε αγαπήσουν γι’αυτά,αρκεί να τους αφήσεις.\nΑγαπήσιμος είσαι όταν σκέφτεσαι και τους άλλους,νοιάζεσαι και για τις δικές τους ανάγκες, όχι μόνο για σένα.


Μαρίνα Διαμαντοπούλου: Μαρτίου 2011\nΣάντρο Μποτιτσέλι : " Η Αλληγορία της Άνοιξης" (περ. 1482). Στο κέντρο της σύνθεσης δεσπόζει η μορφή της Αφροδίτης, ενώ πάνω από το κεφάλι της, ο Έρωτας ρίχνει τα βέλη του με τα μάτια δεμένα. Στο αριστερό τμήμα του πίνακα διακρίνονται οι τρεις Χάριτες και ο Ερμής. Στο δεξί άκρο, ο Ζέφυρος κυνηγά τη νύμφη Χλωρίδα, δίπλα από την οποία βρίσκεται η θεά των λουλουδιών Φλώρα (Πηγή: wikipedia).\nΚαι να, φουντώνει η άνοιξη!\nΤο νέο μπουμπούκι δένει.\nΧύνεται η μεγαλόπνοη\nλυγάει τα κυπαρίσσια.\nΟι ίσκιοι αλαφρώνουμε, οι αυγές,\nκαι η πελαγίσια\nριπή ανασταίνει τ’ αφρολούλουδα\nστα διάφανα τετράβαθα της πλάτια,\nσκεπάζονται, ψηλά τα μονοπάτια….\nΠαντού ο λαός, να δράξει τη μανία\nτην ιερή, που ανάτρομη\nκι απ’ τον αγώνα του κορμιού,\nτου νού, του δέντρου\nΕτικέτες Αγγελος Σικελιανός, άνοιξη, ποιήματα, Φύση-Οικολογία\nΙστορικά δημοτικά τραγούδια Αρκαδίας\n"Παιδιά μ' σαν θέλτε λεβεντιά και κλέφτες να γενήτε..." κλέφτικο τραγούδι του Μωριά. Τραγουδά ο Χρ.Πανούτσος σε μια παλιά ηχογράφηση που ο ίδιος μου είχε χαρίσει από το προσωπικό του αρχείο.\n"Παν' οι γερόντοι στο πασιά....". Ιστορικό δημοτικό τραγούδι για τους Δεληγιανναίους από τα Λαγκάδια Γορτυνίας. Παλιά ηχογράφηση στα Λαγκάδια από τον Σίμωνα Καρρά.\n"Κορίτσια τ' αγναντεύετε....". Αναφέρεται στην απελεύθερωση της Τριπολιτσάς."....Μπροστά πάει ο Νικηταράς πίσω ο Κολοκοτρώνης..." Παλιά ηχογράφηση από τη χορωδία του Σίμωνα Καρρά.\n"Βγήκαν τα Νικολόπουλα και κυνηγούν τους κλέφτες\nκαι κυνηγούν το Ζαχαριά το Βλαχομπαρμπιτσιώτη..."\nΤο τραγούδι μιλάει για τον κλέφτη Ζαχαριά Μπαρμπιτσιώτη από τη Λακωνία που έδρασε προεπαναστατικά. Αναφέρεται χαρακτηριστικά στην αδυναμία που είχε στις γυναίκες και μάλιστα στις αρχόντισσες όπως τις Ντεληγιανοπούλες από τα Λαγκάδια Γορτυνίας. Τραγούδησε ερασιτεχνικά ο Γιάννης Κ.Ρουσιάς από το χωριό Σέρβου, τον Αύγουστο του 2010 στη κορφή του Σερβόβουνου, απέναντι από τα Λαγκάδια, στα πλαίσια πεζοπορικής εκδρομής που έκανα με την παρέα μου.\nΚαταγράψαμε το τραγούδι στο φυσικό του χώρο και οι στιγμές ήταν μοναδικές....\nΕτικέτες δημοτικά τραγούδια, δημοτικά τραγουδια αρκαδιας, ιστορικα δημοτικά τραγουδια\nΣέρβου Αρκαδίας : Οι Αθάνατοι του 1821\nΜετά την απελευθέρωση των Φράγκων, το 1320 μ.Χ. οι βυζαντινοί ενίσχυσαν τον πληθυσμό του χωριού με ελληνικές οικογένειες από τις διάφορες περιοχές της αυτοκρατορίας. Τότε πρέπει να εγκατεστάθησαν στο χωριό οι Φίληδες, οι Γαβράδες, οι Σμυρνιοί, οι Κανδηλώροι, οι Κλεισουραίοι, οι Ηλιόπουλοι απόγονοι των οποίων υπάρχουν μέχρι σήμερα. Στα επίκαιρα σημεία του χωριού, στον Αγιάννη, στην Γκρόπα, στην Έριζα έχτισαν πυργόσπιτα με γνωστότερο του Φίλη με τις πολεμίστρες του στις μεσημβρινές πλευρές το οποίο υπήρχε στην Ράχη μέχρι το 1952 οπότε κατεδαφίστηκε. Στον προαύλιο χώρο είχε χτιστεί ο ναός της Κοιμήσεως της Θεοτόκου, μικρή βασιλική μετά τρούλου, η οποία κατεδαφίστηκε κι' αυτή το 1928 για να χτιστεί στη θέση της η σημερινή Μητρόπολη του χωριού.\nΤο χωριό κατελάμβανε μεγάλο χώρο, από τον Αγιαντριά.............\nπερισσότερα διαβάστε εδώ ( www.servou.gr)\nΕτικέτες Επανάσταση 1821, ιστορία, Σερβαίοι Αγωνιστές, Σερβου Γορτυνιας\nΑπό τότε που γνώρισα τον κόσμο, στα ορεινά της Ηραίας Γορτυνίας, άκουγα τη μάνα μου και τη γιαγιά μου να τραγουδούν το τραγούδι του Δήμου:\nΜαράθηκαν τα δέντρα, κι ούλα τα κλαριά, μωρέ Δήμο\nκι ούλα τα κλαριά.\nΜαράθηκε κι ο Δήμος ν’ από τα κλάϊματα, μαύρε Δήμο\nν’ από τα κλάϊματα.\nΒγαίνει στα πέντε αλώνια κι αγνάντιο στο χωριό, μωρέ Δήμο\nκι αγνάντιο στο χωριό.\nΒλέπει φωτιές να καίνε, στα σπιτάκια του, μαύρε Δήμο\nστα σπιτάκια του.\nΚι η μάνα του τού λέει και το παρηγοράει, δόλιε Δήμο\nκαι τον παρηγοράει.\n-Σώπα παιδί μου Δήμο και μη πικραίνεσαι, μαύρε Δήμο\nκαι μη πικραίνεσαι.\nΠου ‘γώ σου φτιάνω σπίτια και πύργους γυάλινους, δόλιε Δήμο\nκαι πύργους γυάλινους.\n-Μάνα δε θέλω σπίτια, μα είτε πύργους γιάλινους, μωρέ μάνα\nμα είτε πύργους γιάλινους.\nΜάνα θέλω τα παιδιά μου και τη γυναίκα μου, μωρέ μάνα\nκαι τη γυναίκα μου.\nΣτο βίντεο που ακολουθεί βλέπουμε φωτογραφίες της περιοχής και ακούμε το τραγούδι σε μια παραλλαγή του, έτσι όπως το έλεγαν παλιά στο διπλανό χωριό Κοκκινοράχη Γορτυνίας. Μια γνήσια και ακατέργαστη ηχογράφηση.......έτσι......... για να μην χάσουμε τις ρίζες μας.\nΤο τραγούδι, έλεγε για μια καταστροφή στο νοικοκυριό του Δήμου αλλά δεν είχα πληροφορίες για το γεγονός στο οποίο αναφερόταν, παρά μόνο ότι ερχόταν από στόμα σε στόμα από την εποχή της Τουρκοκρατίας. Τίποτε περισσότερο.\nΠολλά χρόνια μετά, χάρις στον ιστοριοδίφη, και εραστή της ιστορίας θα έλεγα, Νίκο Γ. Παπαγεωργίου από το χωριό Σέρβου Ηραίας Γορτυνίας που χρόνια ολόκληρα αναζητά την ιστορία, αναδείχτηκαν δυο κλέφτες από το χωριό Αράπηδες (οικισμός που υπάγεται στου Σέρβου Γορτυνίας), ο Δήμος και ο Μακρυγιάννης. Κατόπιν δικής του πρότασης, που τη στήριξε ιστορικά, διοργανώθηκε από το Δήμο Ηραίας και το Σύνδεσμο Σερβαίων στις 13/08/2005 εκδήλωση τιμής και μνήμης στους δυο ηρωικούς κλέφτες. Στην εκδήλωση έγιναν τα αποκαλυπτήρια μαρμάρινων πλακών προς τιμήν τους.\nΓια περισσότερα ιστορικά στοιχεία πατήστε εδώ\nΕτικέτες ιστορία, ιστορικα τραγούδια γορτυνίας, μαράθηκαν τα δέντρα, ο κλέφτης Δήμος\nΕκδήλωση στη Δημοτική Ενότητα Ηραίας του Δήμου Γορτυνίας\nΟ Δήμος Γορτυνίας, τη Κυριακή 20 Μαρτίου 2011, θα πραγματοποιήσει στα χωριά Παλούμπα και Αγιονέρι της Δημοτικής Ενότητας Ηραίας, εκδήλωση μνήμης και τιμής προς τους Γορτύνιους Επαναστάτες, οι οποίοι στις 20 Μαρτίου 1821, έψαλαν δοξολογία στον Ιερό Ναό Αγίου Γεωργίου Παλούμπα και στη συνέχεια συγκεντρώθηκαν περί τους 860 υπό την αρχηγία των Δημήτρη και Γιωργάκη Πλαπούτα στου Μπέτσι(Αγιονέρι) και διακήρυξαν την απόφαση τους να αγωνιστούν για την Εθνική Ελευθερία.\nΠαλούμπα, ώρα 10.00\nΑνάγνωση ιστορικών ντοκουμέντων\nΚατάθεση στεφάνων στο ηρώο των αγωνιστών του ‘21και στη προτομή του Δημητράκη Πλαπούτα.\nΑγιονέρι(Μπέτσι), ώρα 12.00\nΠανηγυρικός της ημέρας από το πολιτικό επιστήμονα, νομικό και τ. Γεν. Διευθυντή Υπουργείου Τουρισμού κ.Θύμιο Αποστολόπουλο\nΑπόδοση κλέφτικων δημοτικών γορτυνιακών τραγουδιών από το συμπατριώτη Κώστα Παυλόπουλο και τη χορωδία του.\nΠερισσότερα για τα ιστορικά γεγονότα της ιστορικής επετείου διαβάστε εδώ\nΕτικέτες 20 Μαρτίου 1821, δήμος Γορτυνίας, Παλούμπα\nΟ μύθος για του Μπούζα το γεφύρι.\nΤου Μπούζα το γεφύρι είναι ή μάλλον ήταν, γιατί δεν υπάρχει πλέον, ένα φυσικό γεφύρι στο Φαράγγι της Γκούρας κάτω από το χωριό Κοκκινοράχη Γορτυνίας(παλιά ονομασία Μπούζα). Είναι ένα φυσικό στένεμα του χειμάρρου Γκούρα, ένα σμίξιμο των βράχων εκατέρωθεν, όπου οι παλιότεροι είχαν προσθέσει κορμούς δέντρων με παράλληλη υποστήριξη από μάντρα στη βάση του, για ασφαλέστερη διέλευση. Εξυπηρετούσε τους κατοίκους στην διακίνηση προς και από Λυσσαρέα, αφού η Γκούρα ήταν πολλές φορές «κατεβασμένη». Καταστράφηκε το 1947 σε μεγάλη βαρυχειμωνιά. Γύρω απ’ αυτό το γεφύρι λέγονταν πολλές ιστορίες. Στο γιοφύρι λένε, ότι «κράτηγε».\nΠίστευαν δηλαδή ότι ήταν τόπος κατοικίας των διαβόλων ή δαιμόνων. Όπως λέγεται χαρακτηριστικά εκεί "είχαν το στρατηγείο τους". Ίσως γιατί εξυπηρετούσε σκοπιμότητες της εποχής εξ’ αιτίας του γεγονότος ότι δρούσαν κλέφτες και τους βόλευε για να κυκλοφορούν ανενόχλητοι. Ίσως γιατί είναι ένα «σκιαχτερό» μέρος ειδικά το βράδι. Πάντως σε πολλούς είχε φωλιάσει ο φόβος για το πέρασμα στο συγκεκριμένο σημείο τις νυκτερινές ώρες και o θρύλος είχε εξαπλωθεί στην ευρύτερη περιοχή και όχι μόνο.\nΟ παππούς μου, ο Κωνσταντής ο Λεϊμόνης, μου είχε διηγηθεί μια ιστορία.....\nΕτικέτες Γεφύρι του Μπούζα, λαογραφία, Μπούζα Ηραίας, Μπουζιώτικο γεφύρι\n8 Μαρτίου-Διεθνής Ημέρα της Γυναίκας\nΑναδημοσίευση από www.sansimera.gr\nΦωτο: Γραμματόσημο του 1975-Διεθνές έτος γυναίκας με θέμα: Γυναίκα-θεά της Νεολιθικής εποχής\n(από τη συλλογή μου)\nΗ γυναίκα λοιπόν διεκδίκησε τα δικαιώματα της στην εργασία, στην κοινωνία, στην οικογένεια, στη πολιτεία και η θέση της πλέον στις ανεπτυγμένες κοινωνίες έχει αποκατασταθεί. Σε μεγάλο μέρος του πλανήτη οι γυναίκες ενώ εργάζονται και προσφέρουν, δυστυχώς δεν έχουν δικαιώματα.\nΜέσα απ' αυτό το ιστολόγιο θάθελα να προσφέρω λίγα λόγια τιμής στη γυναίκα αγρότισσα και μάνα που εργάστηκε κάτω από σκληρές συνθήκες τα προηγούμενα χρόνια, χωρίς αυτό να σημαίνει ότι τώρα η αγρότισσα δεν εργάζεται, με καλύτερες όμως συνθήκες.\nΗ γυναίκα αγρότισσα σε μια ορεινή γωνιά της Γορτυνίας (πατήστε εδώ)\nΕτικέτες 8 Μαρτίου, γορτυνία, γυναίκα αγρότισσα, διάφορα, ημερα της γυναίκας\nΒίντεο για την Αρκαδία, με τραγούδια και χορό\nΚαθαρή Δευτέρα σήμερα, μέρα γιορτινή, πλην όμως χειμωνιάτικη, αναζήτησα στο youtube και βρήκα αυτό το βίντεο από την εκπομπή "Έχει γούστο" που ήταν αφιερωμένη στην Αρκαδία και στην Επανάσταση του '21. Το πολύ καλό συγκρότημα του Γιώργου Δαλιάνη απέδωσε γνήσια αρκαδικά τραγούδια, χόρεψε δε ο χορευτικός σύλλογος Τεγέας.\n"Θέλω να σχίσω τα βουνά" Τραγουδάει η Σταυρούλα Δαλιάνη.\nβιντεο απο sygrotavlos\nΑναζητήστε τα γνήσια τραγούδια του τόπου μας γιατί οτιδήποτε μας "πασσάρουν", στην πραγματικότητα δεν είναι και αυθεντικό. Κάθε γωνιά της πατρίδας μας έχει το δικό της ξεχωριστό ηχό και αυτό έχει τη δική του γοητεία.\nΚι άλλα ωραία γνήσια παραδοσιακά τραγούδια της Αρκαδίας και του Μωριά από το συγκρότημα "Αυλός" με το Γιώργο Δαλιάνη, Διαμαντή Ρουμελιώτη, Σταυρούλα Δαλιάνη κ.λπ. θα βρείτε εδώ\nΕτικέτες αρκαδια, Γιωργος Δαλιάνης, δημοτικά τραγούδια, δημοτικα τραγουδια αρκαδίας\nΜακαρόνια πλαστά τσιγαριστά\nΑναδημοσίευση από την ιστοσελίδα: www.kokkinorachi.gr όπου υπάρχουν κι άλλες παραδοσιακές συνταγές.\nΝερό όσο πάρει ΄\nΒάζουμε σε μια λεκάνη το αλεύρι κοσκινισμένο, προσθέτουμε το αυγό, το αλάτι και νερό σιγά-σιγά ζυμώνοντας έτσι ώστε να πετύχουμε μια σκληρή ζύμη αλλά εύπλαστη. Αφήνουμε λίγο τη ζύμη σκεπασμένη. Κατόπιν πρέπει να την πλάσουμε σε μακαρόνια. Υπάρχουν δύο τρόποι.\nΟ πρώτος είναι ο παραδοσιακός, των γιαγιάδων μας, που έβαζαν τη ζύμη στο πλαστήρι και με τα δύο χέρια πλάθοντας την άκρη της σχημάτιζαν ένα συνεχές κορδόνι ζύμης το οποίο έπεφτε μέσα στο σκαφίδι ενώ συγχρόνως έριχναν αλεύρι στο σημείο εκείνο για να έχουν επιτυχημένο αποτέλεσμα.\n(Φωτο: 1983.Κοκκινοράχη Γορτυνίας. Πλάσιμο μακαρονιών στο πλαστήρι)\nΟ δεύτερος τρόπος είναι να χρησιμοποιήσουμε το μηχάνημα (αυτό που φτιάχνουμε και φύλλα) στη θέση που είναι για μακαρόνια μόνο που εκεί πρέπει να κάνουμε σκληρότερη ζύμη και αρκετά αλευρωμένη για να σχηματίζονται ωραία τα μακαρόνια. Αναλόγως την όρεξη διαλέγει κανείς τον τρόπο που επιθυμεί. Τα μακαρόνια που ετοιμάζουμε σιγά-σιγά, μέχρι να ετοιμαστούν όλα, τα απλώνουμε σε ένα τραπεζομάντιλο για να ξεραθούν λίγο και για να μην κολλήσουν μεταξύ τους. Κατόπιν βάζουμε μια μεγάλη κατσαρόλα στη φωτιά με μπόλικο νερό και όταν βράσει ρίχνουμε τα μακαρόνια μέσα λίγα –λίγα και αραιά. Ανακατεύουμε με μεγάλη πιρούνα και προσέχουμε να μην κολλήσουν. Το βράσιμο διαρκεί περίπου 6 λεπτά. Τα σουρώνουμε καλά αφού προσθέσουμε αρκετό κρύο νερό. Σερβίρουμε στα πιάτα ως εξής:\nΠασπαλίζουμε το πιάτο με τριμμένη μυτζήθρα, στη συνέχεια βάζουμε μακαρόνια και συνεχίζουμε εναλλάξ για 2-3 στρώσεις. Στο τέλος πασπαλίζουμε με μυτζήθρα. Σ’ ένα κατσαρόλι ή τηγάνι βάζουμε το βούτυρο το αφήνουμε αρκετά στη φωτιά και κατόπιν «καίμε» τα μακαρόνια. Οι γιαγιάδες μας ζέσταιναν το βούτυρο τόσο πολύ που ήταν θορυβώδες το «κάψιμο» γι’ αυτό τα έλεγαν και τσιγαριστά.\nΗ μυτζήθρα που ρίχνουμε από πάνω, πριν το τσιγάρισμα παίρνει ένα ωραίο ροδαλό χρώμα. Η συνταγή αυτή έχει πολύ απλά υλικά αλλά θέλει λίγο παραπάνω χρόνο προετοιμασίας. Είναι όμως τόσο νόστιμη!\nΤο φαγητό αυτό το έτρωγαν το βράδυ των Αποκριών (Της Τυρινής) πριν τη Μεγάλη Σαρακοστή και το βράδυ στις 14 Νοέμβρη (Αγίου Φιλίππου) που απόκρευαν για τη νηστεία των Χριστουγέννων.\nΕτικέτες αποκριάτικη συνταγή Γορτυνιας, μακαρόνια τσιγαριστά, παραδοσιακές συνταγές\nΟι κλέφτες Δήμος και Μακρυγιάννης από το χωριό Αρά...\nΕκδήλωση στη Δημοτική Ενότητα Ηραίας του Δήμου Γο...